Admiral Fogo: Ne znam kakav je plan Vučića i Tačija\nKomandant združenih NATO snaga u Napulju admiral Džejms Fogo\nKomandant združenih NATO snaga u Napulju admiral Džejms Fogo izjavio je u Dečanima da mu nije poznat plan Hašima Tačija i Aleksandra Vučića, ali da veruje da traže rešenja za teška pitanja i da podržavaju bezbedno i sigurno okruženje.\nAdmiral Fogo je kako kaže dobio obećanje lokalnih i centralnih zvaničnika Kosova da će se poštovati Zakon o specijalnim zaštićenim zonama kada je u pitanju izgradnja puta Plav – Dečani.\nNa konferenciji za novinare u opštini Dečani komandant združenih NATO snaga u Napulju admiral Džejms Fogo rekao je, odgovarajući na pitanje novinara da prokomentariše najave o mogućoj podeli Kosova, da kao vojno lice NATO-a ne prisustvuje razgovorima Aleksandra Vučića i Hašima Tačija i da ne zna kako njihov plan izgleda.\nFogo je kako je kazao uveren da Vučić i Tači traže rešenja za teška pitanja i da i oni, kao i KFOR, podržavaju bezbedno i sigurno okruženje.\n“Ne znam kako njihov plan izgleda, ali ovo su zvaničnici koje ste vi odabrali. Demokratija postoji sa obe strane granice i na Kosovu i u Srbiji, a predstavljaju vas demokratski odabrani zvaničnici i Kosova i Srbije“, rekao je Fogo.\nAdmiral Fogo je u pratnji komandanta KFOR-a Salvatorea Kuoćija obišao i manastir Visoki Dečani gde se sastao sa Igumanom Savom Janjićem, a nakon toga je u opštini Dečani razgovarao sa ministrom za infrastrukturu Kosova Palj Ljekajem i predsednikom ove opštine Baškimom Ramosajem o izgradnja puta Plav – Dečani, koji prolazi kroz zaštićenu zonu oko manstira.\n“Imao sam prilike da o ekonomskim aspektima popričam sa gradonačelnikom i ministrom o infrastrukturnim projektima. O njima se pričalo i na njima se radi, u pitanju je nekoliko projekata u regionu. Ima nekoliko zajedničkih interesa o tome kako izgledaju putevi, a i ministar i gradonačelnik su nam obećali da će se sve uraditi kako treba, posebno uzimajući u obzir zaštićene zone, u skladu za vladavinom prava i sa okvirom Saveta za implementaciju i posmatranje“, kazao je admiral Fogo.\nMinistar za infrastrukturu u Vladi Kosova Palj Ljekaj kazao je da kada je u pitanju izgradnja puta Plav – Dečane institucije Kosova neće povlačiti jednostrane poteze.\n“Mi smo se usaglasali da neće biti jednostrane intervencije u zaštićenoj zoni, odnosno tih četiri i po kilometra, a drugi deo puta se nastavlja istim intenzitetom, što će imati pozitivan uticaj na razvoj turizma“, rekao je Ljekaj.\nIako je prema kosovskom zakonu o specijalnim zaštićenim zonama najstrože zabranjena izgradnja puteva Vlada Kosova započela je pre nekoliko meseci u toj zoni oko manastira Visoki Dečani radove na magistralnom putu Dečani-Plav.\nNakon više intervencija predstavnika međunarodne zajednice u Prištini kosovske vlasti obustavile su 26. maja radove na ovom putu.


Besplatan kurs filmske produkcije: od scenarija do platna – Klaster kreativnih industrija\nEdukativne platforme su uveliko zaživele kao modeli "otvorenih univerziteta" za deljenje i razmenu znanja. Ovi internet servisi okupljaju najširi krug obrazovnih institucija i stručnih udruženja koja platformu koriste za brzo i jednostavno prezentovanje svojih edukativnih programa. Sadržaji celokupnog kursa su dostupni besplatno a ukoliko polaznici žele da dobiju sertifikat za određeni kurs mogu ga poručiti po ceni od 40 EUR uz dodatnih 2 do 5 EUR za troškove slanja štampanog sertifikata.\nFuture Learn je jedna od takvih platformi, koju Nacionalna škola filma i televizije (NFTC) koristi za organizaciju šestonedeljnog kursa za proizvodnju filma, u okviru kojeg će polaznici obrađivati sve teme u vezi sa procesom filmske i tv produkcije i steći znanja o narativnim veštinama (storytelling), izboru lokacije, finansijskim elementima, scenografiji, organizaciji i planiranju kao i integraciji umetničkih i autorskih muzičkih, tonskih i drugih ostvarenja.\nKoliki je potencijal za održivost ovakve vrste udruživanja govori i podatak da se na ovaj kurs do sada prijavilo preko 20 000 polaznika. Tokom učenja polaznici imaju mogućnost da šalju pitanja i komuniciraju sa drugim kolegama što im otvara dodatne mogućnosti za nova partnerstva i saradnje.\nUkoliko vas zanima izražavanje preko filmske umetničke forme ovo je odlična prilika da steknete i osnovna tehnička znanja o proizvodnji filma i tv sadržaja.\nKurs počinje 2. februara 2015. a možete se prijaviti preko ovog linka: Filmska produkcija: od scenarija do ekrana.


Novi konkurs za seoske kuće u Vojvodini › Made-in-Germany.rs\nObjavljen je novi konkurs za dodelu novca bračnim i vanbračnim parovima iz Vojvodine za kupovinu seoskih kuća, a ukupan iznos fonda je 68 miliona dinara, objavljeno je na sajtu Vlade Vojvodine.\n– Konkurs je šansa za mlade ljude koji nemaju dobre izglede za rešavanje stambenog pitanja u gradu. To je podsticaj za korišćenje potencijala sela i napuštenih kuća kao razvojne šanse u Vojvodini i celoj Srbiji. I ovaj konkurs se sprovodi preko Zavoda za ravnopravnost polova i raspisan je sa ciljem prelaska parova iz grada u selo ili njihovog ostanka na selu. Uspeh prošlogodišnjeg konkursa obavezuje nas da ga i ove godine ponovimo, te da bude uvršten kao stalna aktivnost Pokrajinske Vlade i Sekretarijata. Veliko interesovanje javnosti i medija za ovu aktivnost doprinelo je umnogome afirmaciji samog konkursa – objasnio je potpredsednik Vlade Vojvodine i pokrajinski sekretar za privredu, zapošljavanje i ravnopravnost polova Miroslav Vasin, prenosi novosadski “Dnevnik”.\nKonkurs za dodelu bespovratnih sredstava za kupovinu seoskih kuća sa okućnicom, supružnicima i vanbračnim partnerima sa prebivalištem na teritoriji AP Vojvodine, koji nemaju stambeni prostor u vlasništvu, odnosno suvlasništvu, okrenut je ka podsticanju razvoja ruralnih sredina, oživljavanju i podmlađivanju vojvođanskih sela dolaskom dece i povećanjem nataliteta. Na ovaj način se nastoji da se poboljša demografska struktura ruralnih sredina, kao preduslov za pokretanje privrednih aktivnosti i povećanje broja žena vlasnica nepokretnosti.\nUčesnici konkursa mogu biti supružnici čija bračna zajednica traje najmanje godinu dana i vanbračni partneri sa trajnijom zajednicom života, koji zajedno mogu da konkurišu samo sa jednom prijavom, a ukupna visina dodeljenih sredstava ne može biti veća od milion dinara. Konkurs traje do 10. septembra 2015. godine i objavljen u dnevnom listu „Dnevnik“ i na internet prezentacijama Pokrajinske vlade, Sekretarijata i Zavoda za ravnopravnost polova koji i ove godine sprovodi konkurs.\n– Očekujemo veliki broj prijava, a poučeni iskustvom i potkovani znanjem stečenim iz prethodnog konkursa, predmeti će se obrađivati uporedo, kako bi svi učesnici dobili na vremenu. Najveća novina za buduće aplikante je specifično bodovanje po stepenu stručne spreme, kao i veliki broj bodova koji par može ostvariti ponaosob ukoliko imaju prebivalište u gradu ili u opštinskom sedištu – istakla je Anita Beretić, pomoćnica pokrajinskog sekretara za oblast rodne ravnopravnosti.\nOd MiG na 16/07/2015 / AKTUELNO, infrastruktura / Ostavite komentar


BEOGRADSKI MEDJUNARODNI MODEL UJEDINJENIH NACIJA – BIMUN 2012 - Konkursi regiona\nBEOGRADSKI MEDJUNARODNI MODEL UJEDINJENIH NACIJA – BIMUN 2012\nUdruzenje za Ujedinjene nacije Srbije\nDeveta medjunarodna studentska konferencija\nu Beogradu od 15. do 18. marta 2012. godine\nNa skupu ce ucestvovati studenti drustvenih nauka iz celog sveta.\nBIMUN studentima pruza mogucnost da u praksi bolje upoznaju aktuelna medjunarodna pitanja i nacine njihovog resavanja u okviru UN, da primenjuju osnovna diplomatska nacela, kao i doprinosi razvijanju njihovih licnih vestina (javnog nastupa, pregovaranja, vodjenja debate i postizanja kompromisa).\nStudenti preuzimaju uloge diplomata UN, predstavljaju razlicite zemlje i raspravljaju o aktuelnim svetskim temama. Ucesnici kao delegati razradjuju strategiju, pripremaju rezolucije, pregovaraju i resavaju konflikte, u skladu sa procedurom UN.\n„BIMUN 2012“ bice prilika za nova iskustva, diplomatske debate i povezivanje mladih lidera iz Srbije, regiona i drugih zemalja. Radni jezik BIMUN konferencije je engleski.\nNa Konkurs za „BIMUN 2012“ mogu se prijaviti studenti i postdiplomci fakulteta drustvenih nauka (starosti do 29 godina), koji dobro znaju engleski jezik, uz obavezu da popune Aplikacioni formular i napisu motivaciono pismo (do 250 reci).\nBroj mesta je ogranicen – prijavite se na vreme!\nPrijavljivanje: od 05. novembra 2011. do 25. januara 2012. godine.\nNajbolji ucesnici ce dobiti novcanu nagradu i ucesce na projektu „BIMUN plus“.\nZa dalje informacije o konferenciji BIMUN 2012 i proceduri prijave za odredjeni komitet, posetite sajt: www.bimun-unaserbia.org .


Predśednik Odbora za turizam, poljoprivredu, ekologiju i prostorno planiranje dr Predrag Sekulić sastao se danas, na 25. godišnjicu proglašenja Crne Gore ekološkom državom, sa šeficom Odjeljenja za demokratizaciju Misije OEBS-a u Crnoj Gori Liom Manjaguanjo.\nNa sastanku je razmotren Nacrt analize o praksi i mehanizmima saradnje građanskog društva i Odbora putem konsultativnih i kontrolnih saslušanja u oblasti zaštite životne sredine čiju je izradu podržala Misija OEBS-a u Crnoj Gori. Razgovarano je analizi koja je prikazala način funkcionisanja Odbora za turizam, poljoprivredu, ekologiju i prostorno planiranje sa aspekta saradnje i učešća građana ili organizacija civilnog društva u oblasti životne sredine, ukazala na nivo i rezultate ostvarene saradnje i identifikovala prepreke za uspostavljanje snažnijeg dijaloga. Prezentacijom analize javnosti bi se upoznala sa rezultatima istraživanja i preporukama za unaprjeđenja komunikacije i konkretne saradnje Odbora sa zainteresovanim organizacijama civilnog društva i građanima.\nTokom sastanka istaknut je značaj očuvanja životne sredine i razgovarano o mogućnostima uspostavljanja mehanizma osnivanja „Zelene stolice“ kojim bi se pružila podrška organizacijama i stručnoj javnosti u oblasti životne sredine da pokažu svoj kapacitet i ekspertizu i na taj način pomognu članovima i članicama Odbora da unaprijede zakonska rješenja u ovoj oblasti. Uspostavljanje „Zelene stolice“ u praksi bi značilo da je na svakoj sjednici Odbora prisutan predstavnik civilnog društva. Ukazano je i na potrebu većeg interesovanja civilnog sektora za ovu oblast i davanje doprinosa tokom redovnog rada Odbora.


Pre mesec dana Stefan (18) je PRETUČEN nasmrt: Tužilac čeka svedoke, u školi koju je pohađao danas komemorativni skup, pitanje ostaje - šta se desilo tog KOBNOG jutra | Novosti.RS\n05. 03. 2020. u 10:02\nKafe "Brodolom" ispred kog je ubijen Stefan Filić\nPozvani roditelji i sugrađani, a jedan kabinet u školi nosiće njegovo ime\nVeć za sledeću sedmicu, u Višem javnom tužilaštvu u Smederevu zakazana su prva saslušanja svedoka mučkog prebijanja Filića, a u tužilaštvo, međutim, još nije stigao obdukcioni nalaz obavljen na Institutu za sudsku medicinu.\nU dosadašnjem toku istrage, saslušana su dvojica osumnjičenih Nikola B. i Mitar P. kojima tužilac na teret stavlja krivično delo teško ubistvo pri bezobzirnom nasilničkom ponašanju. Njima je, nakon saslušanja, produžen pritvor na osnovu zahteva tužioca.\n- Nalaz obdukcije, kao i toksikološke analize koje smo tražili stići će u isto vreme, jer je takva praksa. Za 12. mart zakazano je saslušanje svedoka, a zatim će uslediti i veštačenja, a biće pregledani i snimci sa video-nadzora kluba "Brodolom", ispred kojeg je Stefan pretučen - potvrdio je za naš list viši javni tužilac u Smederevu Dragan Lopušina.\nMeđu ukupno pet svedoka je i Stefanov mlađi brat Andrija (16), koji će, takođe, u prisustvu zakonskog zastupnika, ispričati šta se desilo kobnog jutra.\nNikola B. i Mitar P. uhapšeni su nakon što su 2. februara u ranim jutarnjim časovima, ispred kluba "Brodolom" u Velikoj Plani, bez povoda, pretukli Filića, naočigled njegovog mlađeg brata. Momak je preminuo 30 sati kasnije od zadobijenih povreda.\nSKRAĆUJU RADNO VREME KAFIĆA\nSKUPŠTINA opštine Smederevska Palanka u petak odlučuje o skraćenju radnog vremena ugostiteljskih objekata. Predlog Opštinskog veća je da radno vreme petkom i subotom bude do ponoći, dok bi noćni klubovi radili samo do dva časa posle ponoći. Takođe, odlukom se zabranjuje prodaja alkoholnih pića od 22 do šest sati ujutru u svim trgovinama. Ovaj potez lokalnih vlasti usledio je posle prebijanja i smrti Stefana Filića.\n... tragedija za roditelje i familiju neizmerna ... dali ce nadlezne institucije uspeti da svoje obaveze ispune po zakonu i da okrivljene stigne zasluzena-primerena kazna ... tesko ... nazalost ... pocevsi od policije koja ne radi ili nemoze-ne sme-ne ume da radi svoj posao kako treba to je samo vrh ledenog brega naopakog stanja u nasem drustvu a boljitka nema na vidiku ...\nŠta se toliko čeka na obdukcioni nalaz, da pronađu neku rupu da se ubice izvuku?\nCeka da prodju izbori (mada ce i posle toga biti isto) jer ne sme da se zameri nekome iz vrha vlasti!\nPobiti nasilnike. Ako se oni izvuku pobiti im roditelje i tako redom u Srbistanu.\nOvaj problem se ne resava imenovanjem kabineta i skracivanjem radnog vremena, nego slanjem nasilnika na decenijsku robiju a sudija, tuzilaca, i sudskih vestaka koji za mesec dana ne mogu da sastave izvestaj na par meseci neplacenog odsustva, da razmisle malo sta im je posao i kome odgovaraju.Vrsnjacko nasilje u skolama se moze resiti samo srednjerocnim totalnim odstranjivanjem antisocijalnih tipova iz drustva u bajbok kako bi ostala deca mogla da se razvijaju u bezbednom okruzenju.\nProblem koji svi imamo a mladi zivot odlaze sve brze ukinuti nocne klubove ukinuti sve kladionice ikazina da svi lokai rade do 24 sati ane do 5 ili 6 ujutu


KREDITI ZA PRIVREDU, DO 3 % KAMATE - Biznis Planet - Izrada biznis planova i investicionih projekata\nBeograd -- Nekoliko najvećih srpskih banaka je pristalo da jedno vreme odobravaju subvencionisane zajmove, a da im država kasnije uplati dotacije, pišu „Novosti“.\nPara u budžetu za subvencionisanje kreditiranja privrede trenutno nema. Ali izrazito mala privredna aktivnost, koja će usloviti da godinu završimo gotovo bez privrednog rasta, naterala je predstavnike države i bankare da naprave neobičan dogovor, a koji će omogućiti da firme kojima su sredstva potrebna zajmove za nastavak rada dobiju odmah.\nPrema dogovoru aktuelnog ministra finansija i privrede Mlađana Dinkića sa bankarima, doskora izuzetno traženi subvencionisani zajmovi krenuće već krajem ovog meseca.\nKamate na te zajmove će iznositi od jedan do tri odsto, zavisno od veličine preduzeća, a oni najmanji i finansijski najosetljiviji, pozajmice će dobijati uz garanciju Fonda za razvoj.\nOd sledeće godine, zanatlije, kao i mala i srednja preduzeća moći će da konkurišu za bespovratnu podršku za investicije. Država će, kako je najavio ministar finansija, u zavisnosti od vrednosti investicija bespovratno davati od 30 do 50 odsto novca preduzetnicima za taj posao. Ova mera važiće od januara 2013. godine.\n"I do sada smo učestvovali u programu subvencionisanog kreditiranja i privrede i građana, tako da ćemo tu praksu i nastaviti. Osim vodećih banaka, očekujemo da se i ostale, manje banke uključe u ovaj program. Formirana je radna grupa od predstavnika ministarstva i banaka koja priprema detaljan program. Privrednici mogu da očekuju kako je i navljeno niske kamate, a bankari subvencije koje bi bile od pet do sedam odsto", kažu nezvanično za „Novosti“ ovdašnji bankari.\nKako kažu bankari, na sastanku sa ministrom finansija razgovaralo se i o isplati zaostalih subvencija koja država duguje bankama za ranije dotiranje kredita privredi i građanima. Očekuje se da se taj problem reši kroz odobravanje dodatnog grejs perioda ili otplatu na rate.\nUslovi pod kojima će se preduzeća zaduživati biće isti kao i do sada, odnosno proveravaće se njihovi bilansi i likvidnost. S druge strane, osim povoljnih kamata, zavisno od iznosa kredita, firme i preduzetnici će moći da računaju i na grejs period.


21-05-2020 18:58 Svet Region\nSrpski član Predsedništva BiH Milorad Dodik izjavio je da će već na prvoj redovnoj sednici biti promenjen Poslovnik o radu Narodne skupštine Republike Srpske da bi se sprečilo degradiranje ove institucije od pojedinih poslanika, piše Srna.\nDodik je istakao da građani Republike Srpske imaju veliko poverenje u Narodnu skupštinu, koja je bila mesto koncipiranja najtežih odluka u najteže vreme, poput rata kada je imala dostojanstvo, vlast i opoziciju, ali nije bila degradirana kao danas od nekoliko poslanika koji pokušavaju da je prilagode svojim potrebama, iznose neistine, a nisu spremni na prigovor za svoje delovanje, prenosi Srpskainfo.\n– Ovo su ozbiljna vremena, politika je uvek bila delatnost za ozbiljne ljude, ne za šarlatane, za one koji prave lične promocije, nose telefone i slikaju se – rekao je Dodik novinarima u Banjaluci.\nUpitan da li je Narodna skupština mesto u kojem neko može da izvodi performanse, Dodik je odgovorio da treba pitati one koji to već godinu i po rade, a da je njegova izjava o navodnom prisluškivanju bila možda neuspešan pokušaj u tom smislu.\n– Nisam imao nameru da dovedem u poziciju Narodnu skupštinu nego njih troje, četvoro, koji upravo drže u zarobljeništvu skupštinu i javnost, skrnave instituciju, zloupotrebljavaju priču o nekom krivom navodu, nekoj proceduri i tako dalje, što je neprihvatljivo. Pokušao sam da napravim taj performans sa prisluškivanjem, ali onaj ko to radi sigurno se ne hvali javno – naglasio je Dodik.\nJezivo šta se desilo u Crnoj Gori prilikom proslave "Dana neovisnosti"! Više o tome OVDE.


Značaj lekarskih analiza prilikom ugovaranja polise osiguranja života uz stambeni kredit - OTP Osiguranje\nTržište osiguranja nudi veliki broj različitih proizvoda pažljivo kreiranih u skladu sa potrebama klijenta.\nKada govorimo o životnom osiguranju, bilo da je reč samo o zaštiti od rizika smrti, životnim osiguranjima koja sadrže dodatna pokrića ili pak osiguranju sa štednom komponentom, jedno je zajedničko za sve – služi kao oblik zaštite osiguranika i korisnika osiguranja u slučaju nepredviđenih okolnosti.\nSam proces zaključivanja ugovora o životnom osiguranju se može razlikovati u zavisnosti od ugovornih elemenata kao što su pol, pristupna starost osiguranika, iznos osigurane sume i trajanje osiguranja. Najjednostavniji proces je automatsko prihvatanje u osiguranje, gde se polisa zaključuje za svega nekoliko minuta jer ne zahteva procenu rizika i prikupljanje informacija o zdravstvenom stanju osiguranika. U drugim slučajevima, osiguravajuće kuće mogu zahtevati dostavljanje određenih podataka koji se tiču zdravstvenog stanja osiguranika kroz popunjavanje medicinskog upitnika pa i obavljanje različitih vrsta specijalističkih pregleda. Koliko detaljne preglede je potrebno obaviti zavisi od osiguravajuće kuće i gorenavedenih ugovornih elemenata. U praksi, potreba za nešto obuhvatnijim pregledima obično ide uz osiguranje života korisnika dugoročnog stambenog kredita sa velikim iznosima osiguranih suma. Dostavljeni podaci o zdravstvenom stanju služiće Osiguravaču kao smernica prilikom procene rizika odnosno ispitivanja mogućnosti nastanka štete i utvrđivanja visine premije osiguranja. Ukoliko je Osiguranik mlada i zdrava osoba rizik je manji u odnosu na osobu starije životne dobi koja ima jednu ili više pridruženih bolesti.\nIako je, čini se, u poslednjih nekoliko godina povećana svest kod građana o značaju životnog osiguranja i benefitima koje donosi, posebno u situacijama kada se kreditno zadužuju na velike iznose i dugi niz godina, i dalje se dešava da pojedini klijenti budu iznenađeni kada uđu u proceduru za odobrenje kredita ne znajući da to znači da moraju obaviti određene preglede i testiranja za koje je potrebno izdvojiti vreme i novac. Da li je životno osiguranje neophodno, koje su pogodnosti, da li je zaista obavezno uraditi preglede i zašto su oni bitni, samo su neka od pitanja koje klijenti postavljaju prilikom ulaska u proceduru za zaključenje ugovora o osiguranju, posebno u slučajevima kada se žuri sa odobrenjem kredita, pa se bilo kakvi dodatni koraci na putu ka novom stanu smatraju usporavanjem procesa.\nRadi boljeg razumevanja, pokazaćemo kako to izgleda na konkretnom primeru. Polisu životnog osiguranja želi da zaključi muškarac, srednje životne dobi, na period trajanja od 20 godina i sa iznosom osigurane sume preko 100.000,00 EUR. Lista analiza koje je potrebno da obavi može sadržati više zahteva kao što su: pregled lekara specijaliste, kompletnu krvnu sliku, pregled urina, biohemijske analize, EKG itd. Na osnovni iznos premije uticaće pol, starost osiguranika, trajanje osiguranja i visina osigurane sume, ali konačni iznos premije osiguranja će se dobiti tek nakon dostavljanja gorepomenutih analiza i procene rizika na osnovu istih. Premija može ostati ista kao osnovna ili uvećana u zavisnosti od rezultata dostavljenih analiza. Ukoliko klijent pati od neke hronične bolesti kao što je na primer visok krvni pritisak ili pak ima uvećanu telesnu masu, verovatno će osnovna premija biti uvećana za neki procenat. To bi značilo da je Osiguravač spreman da prihvati klijenta u osiguranje i pored uvećanog rizika uz određenu naknadu, a klijent ima pokriće od rizika smrti tokom narednih 20 godina. Kod osiguranja korisnika stambenih kredita iznos osigurane sume prati dinamiku otplate kredita te će u slučaju smrti osiguranika Osiguravač isplatiti ostatak duga po kreditu u celosti. Ono što je jako važno i generalno savet svima u procesu zaključivanja polise životnog osiguranja, jeste da odgovori na pitanja o zdravstvenom stanju treba da budu krajnje iskreni, bez prećutkivanja nekog zdravstvenog problema koji bi na kraju mogao biti predmet odbijanja isplate po odštetnom zahtevu. Ukoliko dođe do osiguranog slučaja, Osiguravač utvrđuje okolnosti i uzrok nastanka istog, a to može uključiti i pribavljanje zdravstvenih podataka od medicinskih ustanova kao što je na primer zdravstveni karton osiguranika. Ukoliko u zdravstvenom kartonu postoji podatak da se osiguranik lečio od neke bolesti koju je „prećutao“ prilikom stupanja u osiguranje, Osiguravač ima pravo da odbije isplatu po odštetnom zahtevu jer mu navedena bolest nije bila poznata prilikom prijema u osiguranje.\nDetaljni pregledi i procena rizika od strane osiguravajuće kuće iako zahtevaju određeno vreme i novac, rezultiraju prijemom u osiguranje uz poznavanje svih bitnih okolnosti za procenu rizika od strane Osiguravača, usled čega on neće isključiti osiguravajuće pokriće ukoliko osigurani slučaj nastupi kao posledica zdravstvenog stanja koje mu je bilo poznato u trenutku ugovaranja.\nNizak nivo životnog standarda, nedovoljna informisanost građana o koristima osiguranja, nerazumevanje proizvoda koje kupuju samo su neki od problema koji utiču na odluku ljudi da se ne opredele za osiguranje. Podizanje svesti, odgovaranje na sve njihove nedoumice i kvalitetna podrška od strane Osiguravača samo su neki od važnih koraka na putu ka sve većem korišćenju proizvoda životnog osiguranja.\nSami lekarski pregledi nisu nepotreban korak i gubitak vremena već imaju još jednu svrhu na koju svi često zaboravljamo – odgovornost prema sebi i svojoj porodici i briga o sopstvenom zdravlju.\nAutor: Vesna Joksimovic, Koordinator tima za preuzimanje rizika, OTP Osiguranje


NVO Marathon Sarajevo: Finalne pripreme za polumaraton humanitarnog karaktera - Akta.ba\n08.09.2010. 15:30 / Izvor: eKapija.ba\nU organizaciji NVO Marathon Sarajevo, u nedjelju 19. septembra 2010. održat će se 4. INTESA SANPAOLO OLIMPIJA POLUMARATON Sarajevo. Na ovom događaju, kojim će se obilježiti Međunarodni dan bez automobila, očekuje se učešće preko 400 takmičara i takmičarki iz BiH te iz preko 25 stranih zemalja. Osim ekonomskih, ekoloških i zdravstveno-sportskih pozitivnih uticaja ove trke, ove godine je pojačana i njegova humanitarna dimenzija.\n"Ostvarenu zaradu uručit ćemo „Centru za kreativno odrastanje“ čija je misija poboljšanje uslova odrastanja kroz program stipendiranja i projekte usmjerene ka kvalitetnijem, afirmativnijem i kreativnijem životu djece i mladih", najavio je ispred NVO Marathon Sarajevo, Erol Mujanović, objašnjavajući da je Polumaraton i prethodnih godina imao djelimično humanitarni karakter. "Nadamo se da će i druge organizacije, a i sponzori slijediti naš primjer. Obrazovanje djece u BiH zaslužuje podršku svih nas i drago nam je što ćemo imati rekordan broj učesnika, te će i naš doprinos Centru biti veći", istakao je Mujanović.\n"Uz svesrdnu podršku Intesa Sanpaolo banke i Coca Cola Hellenic BiH, generalnih sponzora Polumaratona, te Grada Sarajeva, Kantona Sarajevo, Općine Centar, kompanija Interex, Pliva, Cisco, Toyota, Ecoton BBI centar i Lafuma vjerujemo da ćemo i ove godine organizirati događaj koji će promovirati najpozitivnije vrijednosti društva – humanost, brigu o vlastitom zdravlju, te brigu o okolišu", zaključio je Mujanović.\nViše detalja o prijavi i samoj trci dostupno je na službenoj stranici Udruženja www.sarajevomarathon.ba\n#NVO Marathon Sarajevo\n#4.INTESA SANPAOLO OLIMPIJA POLUMARATON\n#Međunarodni dan bez automobila


Montažne kuće cene Maker Ivanjica model Lara Tip 117\nMontažna kuća Lara Tip 117\nMontažna kuća Lara 117 građevinske bruto površine 134.97 (neto površina 123,2) metara kvadratnih je isprojektovana kao poluspratna, kaskadna, varijanta. Prizemni deo je od čvrstog materijala ,garažno-podrumski deo, a stambeni deo sadrži četiri spavaće sobe, kupatilo, wc, ostavu, kuhinju i dnevni boravak sa trpezarijom. Denivelacija dve prostorne celine od 120 cm omogućava unutrašnju povezanost garažno podrumskog dela sa stambenim. Komforan i prostran dnevni boravak je dosta osvetljen iako se natkrivena terasa prostire sa obe strane. Odvojena kuhinja sa ostavinskim delom, ne povećava utisak smanjenog prostora za dnevne aktivnosti.\nCena: siva faza 34,320 € - Ključ u ruke 52,800 €\nCena ključ u ruke 52,800 €


Kompanija Ina širi portfelj u Egiptu koncesijom u delti Nila\nTanjug 9. marta 2021. 15:14\nZAGREB – Kompanija Ina saopštila je da je u Egiptu dobila odobrenje za kupovinu istražne koncesije East Damanhur na kopnenom delu delte Nila u kojoj će kao partner imati 20 posto udela i tako proširiti svoj portfelj u toj zemlji, objavio je portal Seebiz.\nIna je konačnu saglasnost za kupovinu dobila od Egipatske nacionalne gasne kompanije i tamošnjeg ministra nafte i mineralnih resursa Tareka El Mola.\nTa istražna koncesija će poboljšati dugoročnu održivost Ininog poslovanja u Egiptu u plinski bogatom području delte Nila gde već postoji proizvodna infrastruktura, saopštila je Ina.\nInicijalno istražno razdoblje trajaće tri godine a u slučaju otkrića komercijalnih zaliha ugovor se predviđa proizvodna licenca na 20 godina.\n„Ulaskom u novu koncesiju Ina širi svoj portfelj u Egiptu te se stvaraju pretpostavke za novu proizvodnju ugljovodonika posle istražnih aktivnosti. To je u skladu sa našim razvojnim plnovima gde, ulaskom u projekte poput ovog, želimo da nadoknadimo rezerve kompanije i zadržimo proizvodnju“, izjavio je u saopštenju predsednik Uprave Ine Šandor Fasimon.\nIna je u Egiptu prisutna već 30 godina, a aktivnost uglavnom provodi na području Zapadne pustinje gde je samostalna na jednoj, a partner na tri koncesije.\nProšle godine Ina je u Egiptu proizvodila 1838 barel ekvivalenata nafte dnevno.


Šćepanović, Mlađan Janović i Lazović sa ministrom Janovićem u akciji dobrovoljnog davanja krvi - Vaterpolo i plivački Savez Crne Gore\nŠćepanović, Mlađan Janović i Lazović sa ministrom Janovićem u akciji dobrovoljnog davanja krvi\nCrveni krst Crne Gore, u saradnji sa Zavodom za transfuziju krvi, obilježava Svjetski dan dobrovoljnih davalaca krvi, organizovanjem velike akcije, kojoj se kao dobrovoljni davalac krvi i glavni promoter kampanje ,,Pruži ruku za život.\nDaruj krv” i ove godine pridružio ministar sporta Nikola Janović, sa porukom da ,,u sportu, kao i u životu, samo zajedno možemo postići najbolje rezultate”. Akciju dobrovoljnog davanja krvi, pored velikog broja građana, podržali su i istaknuti crnogorski sportisti, kapiten vaterpolo reprezentacije Miloš Šćepanović, vaterpolisti Mlađan Janović, Dejan Lazović i rukometaši Petar Kapisoda, Bogdan Petričević.\n,,Znajući da je u Crnoj Gori procenat dobrovoljnog davalaštva krvi 2,8%, a da su preporuke Svjetske zdravstvene organizacije da u našoj zemlji bude bar 4% davalaca krvi, da bismo imali sigurne količine, sa zadovoljstvom sam se odazvao pozivu Crvenog krsta, da budem dio akcije i darujem krv. Ove godine su nam se priključili i neki od istaknutih crnogorskih sportista i reprezentativaca, na čemu im se ja kao ministar sporta najiskrenije zahvaljujem” – kazao je Janović, naglašavajući da mu je ujedno i velika čast što je minulih godinu bio glavni promoter kampanje i na taj način uložio dodatan napor da zajedno sa ostalim javnim ličnostima, podstakne i motiviše gradjane Crne Gore da daju krv.\n,,Da smo u tome dobrim dijelom i uspjeli, najbolje svjedoči podatak da je prema posljednjim podacima, broj dobrovoljnih davalaca krvi u Crnoj Gori porastao 30%”- zaključio je ministar sporta.\nVK Budva na kvalifikacionom turniru…\n25 sep 2013 Vijesti\nA1 liga: Jadran u derbiju bolji od …\n22 feb 2019 Vijesti\nPres konferencija uoči starta final…\n22 apr 2019 Vijesti


Sarajevo: Radovi na Stupskoj petlji doveli do saobraćajnog kolapsa, od grada do Ilidže za dva sata - Klix.ba\nSarajevo: Radovi na Stupskoj petlji doveli do saobraćajnog kolapsa, od grada do Ilidže za dva sata\n2.7.2014. u 09:18\nNa dijelu kod Stupske petlje u Sarajevu od jutros traju velike gužve, zbog izvođenja radova na rekonstrukciji petlje, potvrđeno je za Klix.ba u Operativnom centru MUP-a Kantona Sarajevo.\nPrema informacijama iz policije, radovi koji će biti smetnja saobraćaju iz pravca grada prema Ilidži potrajat će do 12 sati.\nČitatelji našeg portala javljaju da je na Stupu potpuni saobraćajni haos u jutarnjim satima srijede. Kolone su nepregledne. Jedna Sarajka je za naš portal potvrdila da je tačno dva sata putovala od grada do Ilidže!\nSlična situacija bila je i prije desetak dana i tada su iz Direkcije za ceste kazali za Klix.ba da se do završetka radova može očekivati nesmetan saobraćaj na glavnoj gradskoj saobraćajnici.\n"Gužva je bila samo jedan dan zbog postavljanja provizorija preko kojeg će vozila sada prelaziti. Radovi će se nastaviti ispod provizorija, tako da možemo reći da neće biti većih gužvi kao što je to bilo u nedjelju", rekla je prije desetak dana za naš portal Alma Zilić iz Direkcije za ceste Kantona Sarajevo.\nOna je tada također dodala kako je završetak radova na Stupskoj petlji planiran za 15. septembra. Inače, ugovorena vrijednost radova je 10,86 miliona eura, a izvođači su domaće firme Euro-Asfalt i ŽGP. Kredit za realizaciju ovog projekta dala je Evropska banka za obnovu i razvoj (EBRD).\nStupska petlja gužve u saobraćaju\nMensur Peljto danas bi trebao biti pušten na slobodu\n02.07.2014. u 09:32


LG PuriCare za bezbrižno leto bez alergija - Časopis Prozori & Vrata\nNovosti LG PuriCare za bezbrižno leto bez alergija\nLeto je pravo vreme za odmore, avanture i putovanja u nove, neistražene krajeve. Mnogima će ovog leta najveći užitak biti udisanje čistog vazduha sa dalekih morskih plaža ili visokih planinskih vrhova. To je pravo osveženje od aerozagađenja, prašine i dosadnih alergija koje se javljaju sa toplijim vremenom, posebno ambrozije koja je hronični problem mnogim sugrađanima širom zemlje. Alergolozi procenjuju da će do 2050. godine praktično polovina stanovništva na planeti imati neki oblik alergije. Stručnjaci procenjuju da trećina ljudi u Srbiji pati od nekog oblika alergije, a prema podacima Agencije za zaštitu životne sredine, polenizacija i zagađenje u našoj zemlji su veoma visoki, što potvrđuju i mnoge evropske i svetske organizacije.\nPostoji mnogo faktora koji na to utiču, a povišene temperature dodatno otežavaju situaciju, posebno u urbanim sredinama. Alergeni su veoma sitne čestice, poput polena koji je veličine 10-1000 mikrona, pa je teško otarasiti ih se, čak i ako zatvorite prozore, alergeni će pronaći put kako da vam zadaju muke i u zatvorenim prostorima.\nTo, ipak, ne znači da svake godine treba da čekate godišnji odmor da biste prodisali punim plućima na nekoj dalekoj destinaciji, jer kompanija LG ima jednostavno i praktično rešenje!\nU pitanju je LG PuriCare, revolucionarni prečišćivač vazduha koji će doneti svežinu planina i mora u vaš dom i pomoći vam da se izborite sa brojnim alergenima koji vrebaju u vazduhu. Različiti lekovi i preparati mogu biti privremeno rešenje, ali samo sterilizacijom vazduha ćete se zaista rešiti neželjenih čestica u prostoriji u kojoj boravite. Ovalnog oblika i elegantnog dizajna, LG PuriCare se lako uklapa u svačiji enterijer. U zavisnosti od modela, može efikasno da pročišćava vazduh u površinama prostorija od 58m² do 91m², a zahvaljujući jedinstvenoj funkciji 360° prečišćen vazduh će brzo i ravnomerno ispuniti svaki ugao prostorije, nezavisno od mesta gde ga postavite. To će značajno olakšati život onima koji pate od alergija tokom leta održavajući vazduh najvišeg kvaliteta u zatvorenim prostorima.\nLG PuriCare, revolucionarni prečišćivač vazduha koji će doneti svežinu planina i mora u vaš dom\nOno što ove uređaje izdvaja od ostalih je izuzetno efikasna filtracija, kao i kontrola kvaliteta vazduha u prostoriji čak i kada niste fizički prisutni. Sveobuhvatno prečišćavanje vazduha možete ubrzati korišćenjem funkcije pojačivač čišćenja koja snažnim ventilatorom ubrzava raspodelu osveženog vazduha u prostoriji.\nLG PuriCare efikasno eliminiše neželjene čestice u vazduhu koristeći višeslojne filtere tako da ukloni prašinu, mikročestice (do 1PM), štetne gasove, neprijatne mirisa kao i brojne bakterije i viruse, a posebno se preporučuje osobama koji imaju hroničan problem sa sezonskim alergijama, poput ambrozije. Primetićete da ćete lakše disati već pri prvom uključivanju uređaja. Napredniji modeli imaju i posebnu funkciju Baby Care – filtraciju koja posebno prečišćava vazduh sa podova gde se bebe i mala deca najviše kreću tako da roditelji mogu da budu bezbrižni kada je zdravlje mališana u pitanju.\nPametan displej može da obavesti korisnike o nivou zagađenosti vazduha u prostoriji koristeći različite boje na ekranu, a posebno možete da proverite prisustvo određenih vrsta čestica na koje ste potencijalno osetljivi. Za korisnike pametnih telefona, tu je i funkcija daljinskog upravljanja prečišćivačem preko aplikacije LG ThinQ tako da možete da podesite svoj prečišćivač na željeni režim rada ma gde se nalazili tako da vas uvek sačeka osvežena i sterilisana prostorija u kojoj možete disati punim plućima. Sve veća izloženost aerozagađivačima i alergenima je neminovna u spoljašnjem svetu, ali zato možemo uticati na kvalitet vazduha u svom domu.\nSa LG PuriCare nema više kijanja, bar dok ste u stanu!\nPrethodni tekstPovećan broj izdatih građevinskih dozvola\nSledeći tekstASD EXTERIOR ploče za fasade, balkone, roletne, okapnice, ukrasne ograde, grilje…


„Veliko srce“ obradovalo prve školarce\n28 Novembar 2014.\nOsnovna škola „Miloje Pavlović“ dobila igralište\nBeograd, 28. novembar 2014 – Osnovna škola „Miloje Pavlović“ za obrazovanje dece sa posebnim potrebama danas je dobila novo dečije igralište koje je opremljeno sredstvima prikupljenim humanitarnom karticom „Veliko srce“ Eurobank i Fondacije „Ana i Vlade Divac“. Ovo je prvo školsko igralište renovirano u okviru projekta „Veliko srce“, nakon što je 24 vrtića širom Srbije dobilo nov izgled.\n„Danas smo pokazali da naš projekat „Veliko srce” prevazilazi svoje okvire kada je humanost u pitanju. Nije nam bilo teško da napravimo mali presedan i prvi put za četiri godine, koliko traje projekat, obradujemo školarce, decu sa posebnim potrebama iz opština Čukarica, Rakovica i Barajevo, koji pohađaju školu Miloje Pavlović. Ovo je prilika da još jednom podsetimo sve da je ulaganje u decu i uslove njihovog obrazovanja i vaspitanja istovremeno i investicija u našu budućnost“, izjavila je Magdalena Tatić, direktorka Sektora kredita i kreditnih kartica Eurobank.\nZahvaljujući više od 22 hiljade korisnika jedinstvene MasterCard kartice „Veliko srce“, tokom četiri godine zajedničkog humanitarnog projekta, Eurobank i Fondacija „Ana i Vlade Divac“ obnovili su 25 dečijih igrališta na teritoriji Srbije i obradovali više od osam hiljada mališana.\nNaš proslavljeni sportista Vlade Divac, izrazio je zahvalnost svim korisnicima kreditne kartice „Veliko srce“, jer su omogućili obnovu još jednog dečjeg igrališta i dodao: „Siguran sam da će se đaci radovati novom igralištu i da će im pomoći da ostvare još bolje rezultate, jer koliko znam, dobri su sportisti i već sada osvajaju zavidne nagrade na opštinskim i međuškolskim sportskim takmičenjim “.\n*** Osnovna škola “Miloje Pavlović” ima za cilj i zadatak obrazovanje i vaspitavanje dece sa posebnim potrebama, koji imaju teškoće u intelektualnom razvoju. Školu pohađa 116 učenika, raspoređenih u 18 odeljenja. Postoji od 1975.godine i okuplja decu sa posebnim potrebama sa teritorija Opštine Čukarica, Barajevo i Rakovica. Miloje Pavlović, profesor čije ime škola nosi sa ponosom, bio je čuveni srpski istoričar i profesor, koji je do poslednjeg časa svog života ostao sa učenicima ispred puščanih cevi 21.oktobra.1941 u Kragujevcu.


Više od 80 svetskih eksperata na Beogradskog bezbednosnom forumu - Kosovo Online\nViše od 80 svetskih eksperata na Beogradskog bezbednosnom forumu\n19. Oktobar 2021. • 14:54\nBeogradski bezbednosni forum ove godine će biti održan od 26. do 28. oktobra pod motom "Čovečanstvo na ispitu", prenosi Tanjug.\nNa jednom mestu Forum će okupiti više od 80 globalno priznatih eksperata koji će govoriti o najaktuelnijim temama koje se tiču sadašnjosti i budućnosti našeg regiona, Evrope i sveta, saopštili su organizatori.\nTokom tri dana biće reči o pitanjima zašto su ekstremizam i radikalizam svih vrsta naša realnost, kako širom sveta ponovo izgraditi veru u demokratiju, u kom je stanju Evropa i kakva joj je budućnost, gde je Srbija u međunarodnim konceptima bezbednosti, kakva će biti spoljna politika Nemačke nakon šesnaestogodišnje vlasti Angele Merkel, dokle će se širiti globalni i regionalni uticaj Kine, šta će se dalje dešavati u odnosima Beograda i Prištine.\nU saopštenju se ističe i da pandemija, ekonomska neizvesnost, kriza demokratije i rast autoritarizma, ksenofobije i nepoverenja stavljaju čovečanstvo na jedan od najvećih ispita u istoriji.\nBeogradski bezbednosni forum je pozvao neke od najumnijih i najuticajnijih ljudi da prodiskutuju o tome da li ostavljamo generacijama koje dolaze planetu na kojoj je moguće i dalje živeti i napredovati.\nO ovim i drugim temama govoriće, kako najavljuju organizatori, Gabrijel Eskobar, zvaničnik Stejt departmenta zadužen za Zapadni Balkan, šef delegacije EU u Srbiji Emanuel Žofre, kao i Nemanja Starović, zamenik ministra spoljnih poslova Srbije.\nOčekuje se učešće Kristofa Hojzgena, doskorašnjeg nemačkog ambasadora u UN, Majlinde Bregu, generalne sekretarke Regionalnog saveta za saradnju, Nikole Dimitrova, zamenika premijera Severne Makedonije, Karle Romero, zamenice pomoćnika generalnog sekretara NATO, Džejmsa O' Brajana, koordinatora za politiku sankcija u Stejt departmentu.\nU diskusijama će učestvovati i evroparlamentarci Tanja Fajon, Viola Fon Kramon i Antonio Lopez-Isturiz, ali i Piter Nojman sa londonskog Kings koledža, Danijela Švarcer, direktorka za Evropu i Evroaziju Fondacije za otvoreno društvo i Florijan Biber sa univerziteta u Gracu, najavljuje se u saopštenju.\nBeogradski bezbednosni forum Angela Merkel Beograd Priština Gabrijel Eskobar Stejt Department Emanuel Žofre Zapadni Balkan Nemanja Starović Ministarstvo spoljnih poslova Srbije Tanja Fajon Viola fon Kramon Taubadel Florijan Biber Kina\nBiznis forum u okviru skupa Nesvrstanih planiran za sutra\nBiznis forum biće održan sutra na Beogradskom sajmu u okviru obeležavanja 60. godišnjice Pokreta nesvrstanih zemalja, prenosi Tanjug.\nBibović i Kurti: Crna Gora će podržati Kosovo na međunarodnim forumima, produbljujemo odnose


Zoran Radoman pušten iz pritvora | Autonomija\nRezultati akcije Rezač\nRadoman je jedan od 80 uhapšenih u policijskoj akciji „Rezač“ 25. decembra 2015. godine. On je priveden nekoliko dana pred sednicu Skupštine Vojvodine na kojoj je trebalo da obrazlaže budžet Vojvodine za 2016. godinu.\nPokrajinski sekretar je nekoliko meseci pred hapšenje upozoravao da republika zakida Vojvodinu za sredstva, koja joj po Ustavu Srbije pripadaju. On je u nekoliko navrata rekao i da će, zbog smanjenog obima transfera iz republičkog budžeta, pokrajina imati problema u finansiranju svojih nadležnosti u ovoj godini.\nPored Radomana, istog dana uhapšen je i pomoćnik pokrajinskog sekretara za poljoprivredu, koji je nakon nekoliko dana pušten iz pritvora.


DRUGI O NAMA-TV SA-Počeli radovi na Prvoj transferzali, rok za završetak 18 mjeseci – Općina Vogošća\nRadovi na dijelu trase Prve transverzale, od kružnog toka kod benzinske pumpe Gazprom do ulaza u prvi portal u sarajevskom naselju Šip, bit će okončani u narednih 18 mjeseci, najavili su direktori Zavoda za izgradnju i Direkcije za puteve KS Mirza Hulusić i Selmir Kovač prilikom današnjeg obilaska terena.\nRiječ je o drugoj poddionici druge dionice navedene saobraćajnice dužine 1140 metara, u sklopu koje su planirane po dvije saobraćajne trake u oba smjera, te tramvajska pruga između njih.\nU okviru ove faze projekta planirana je i gradnja kružnog toka na Šipu, te gradnja tunela Kobilja Glava.\nPrema riječima direktora Direkcije za puteve KS Selmira Kovača, radovi na ovoj poddionici koštaju 12,7 miliona KM, a sredstva su u potpunosti obezbijeđena iz Budžeta KS, bez udjela kreditnih sredstava.\n“Kompletna trasa Prve transverzale koštat će oko 300 miliona KM, a Vlada FBiH već je obezbijedila 35 miliona KM. Sredstva za realizaciju projekta obezbijedit će se i iz kredita EBRD-a”, istakao je direktor Kovač.\nCjelokupna trasa Prve transverzale kretat će se od Zagrebačke ulice, preko mosta na Miljacki, Zemaljskog muzeja, pored Željezničke stanice, fabrike Bosnalijek, iza naselja Šip, potom će tunelom Kobilja Glava – Hotonj ulaziti u Vogošću, te prolaziti pored Vogošće i spajati se sa Jošaničkom petljom i dalje na autoput A1, saopćeno je iz pres službe KS.


Krivokapić o sezoni Vojvodine: "Bilo, ne ponovilo se..." - Sportske.net\nKrivokapić o sezoni Vojvodine: "Bilo, ne ponovilo se..."\nVoša će na Čukarički krenuti sa podmlađenim sastavom.\nMožete li da zamislite OVAKVE kazne za nameštanje u Srbiji?Možete li da zamislite OVAKVE kazne za nameštanje u Srbiji?Kakva bomba iz Gane, "Milioneri" pronašli pojačanje u Superligi Srbije!?Treneri Partizana i Vojvodine jednoglasni u oceni derbija u Novom SaduSL - Partizan preko Novog Sada ode u Evropu!\n"Svi su u iščekivanju da se završi ovo prvenstvo, koje za Vojvodinu nije bilo dobro. Svima koji su ove godine igrali za Vojvodinu, ovim putem želim da se dobro odmore posle utakmice protiv Čukaričkog, a sve sa ciljem da se, kada se vrate, ovakva sezona više nikada ne ponovi, odnosno da naredna bude mnogo bolja nego ova", rekao je Krivokapić.\nU poslednjem kolu plej-ofa Super lige Srbije, fudbaleri Vojvodine u nedelju gostuju ekipi Čukaričkog.\n"Sinoć sam, kao predstavnik Vojvodine, bio na proglašenju najboljih igrača i trenera Super lige Srbije gde sam u neformalnom razgovoru s čelnicima Čukaričkog uvideo da protiv nas planiraju da izvedu mlad sastav, što ćemo učiniti i mi", rekao je Krivokapić.\n"Potrudićemo se da dodjemo do prve pobede u plej-ofu i nadam se da će igrači biti spremni i orni za to. Neke od igrača koji su izneli veći deo tereta ćemo odmoriti i mogu slobodno da kažem da će, što od prvog minuta, što ulaskom sa klupe, šansu dobiti dosta mladih fudbalera", dodao je on.\n"Imali smo tada sjajnu atmosferu i uspeli smo to da uradimo kao grupa. Međutim, u budućnosti, to nikako ne sme biti glavni cilj za Vojvodinu, što sam više puta ponovio. Vojvodina mora da se bori za Evropu i trofeje, ali za to je potrebno vreme, jer to je proces koji traje. Sada je najpotrebnije to da svi zajedno sednemo i da se napravi neki plan", rekao je Krivokapić.\n"Posle utakmice protiv Čukaričkog, svojim nadležnima ću podneti izveštaj i dati svoje mišljenje. Ne vodim politiku kluba i ima ko je zadužen za to, ali očekujem da će u bliskoj budućnosti doći do razgovora i zajedničkog rešenja koje će biti najbolje za Vojvodinu. U ovom trenutku, teško je reći ko treba da ode, jer ima mnogo faktora koji utiču na to. Nadam se samo da će Vojvodina biti mnogo jača, kvalitetnija i bolja", rekao je on.\nUtakmica između Čukaričkog i Vojvodine igra se u nedelju od 19 sati.


Njemačka uvodi "zaključavanje" nevakcinisanih\nČetvrtak, 2.12.2021., 16:17 Četvrtak, 2.12.2021., 16:09\nNjemačka je proglasila zaključavanje za nevakcinisane osobe, kojima će, prema riječima kancelarke Angele Merkel, biti zabranjen pristup mnogim javnim mjestima, uključujući prodavnice i događaje koji nisu od suštinskog značaja.\nOvo neće važiti za one koji su se nedavno oporavili od kovida, prenosi BBC.\n– Kulturni događaji i oni u vezi sa dokolicom biće otvoreni samo za one koji su vakcinisani ili su se oporavili od kovida – istakla je Merkel.\nOna je dodala da “razumije da je situacija veoma ozbiljna” i da želi da pooštri postojeće mjere.\nTakođe je najavila da bi obavezna vakcinacija u toj zemlji mogla da bude uvedena u februaru 2022, poslije debate u parlamentu.\neuroskeptik Četvrtak, 2.12.2021., 18:18 at 6:18 pm\nPa ,ova Merkelova je upornija od covid-a,zar nije došao novi kancelar na vlast ili je ona ostala doživotni kancelar?


Crno-bela ekspedicija promenila bazu - Sportske.net\nCrno-bela ekspedicija promenila bazu\nFudbalski klub Partizan promenio je mesto boravka u Beleku. Crno-beli su napustili „Maks Rojal“ hotel i sada odsedaju u „Riksos Premijum“-u.\nNa dan utakmice sa Šahtjorom, crno -beli su malo posle podneva krenuli put dobro poznatog odredišta, hotela „Riksos Premijum“.\nOvo je treći put da je Partizanova ekspedicija u ovom hotelu, svi oni koji su u ekipi u poslednje dve-tri godine, dobro se sećaju šta nudi ovaj luksuszni hotel u Beleku. „Riksos Premijum“ je bio Partizanova baza, 2009. godine kada je ekipu vodio Slaviša Jokanović, te 2010. kada je šef struke bio Goran Stevanović.\nCrno-belu ekspediciju posebno je obradovala informacija vezana za vremenske uslove koja ističe da će u Beleku u narednim danima temeratura ići i do 16 stepeni, dakle pravi uslovi za uspešan kraj priprema.\nDruštvo srpskom šampionu u ekskluzivnom hotelu praviće još dve ekipe. U pitanju je kineski Đangsu koga vodi dragomir Okuka, kao i Rapid iz Bukurešta. Partizan će trenirati sa kineskim timom sa kojim će u utorak odigrati i jednu prijateljsku utakmicu.\nInače, vredi pomenuti i to da se ekspedicija srpskog šampiona u petak vraća nazad u Srbiju.


Kraj papirima na carinskim prelazima - Nova ekonomija\nOd 1. februara počeli smo da primenjujemo Novi kompjuterizovani tranzitni sistem i van nacionalnih okvira. To praktično znači da smo se što se tranzita robe tiče – priključili Evropskoj uniji i da srpska granica kada je u pitanju protok robe, praktično ne postoji, kaže za „Novu ekonomiju" Miloš Tomić, direktor Uprave carina\nŠta biste ocenili kao svoj najveći uspeh otkako ste stupili na dužnost?\nTo što carinska služba nekoliko godina zaredom postiže impresivne rezultate u naplati prihoda, što mi je i bio primarni cilj.\nŠto se strateški važnih projekata tiče, ne mogu a da ne naglasim činjenicu da je carinska služba napravila prvi realni korak Srbije u Evropi time što smo 1. februara u ponoć počeli da primenjujemo Novi kompjuterizovani tranzitni sistem i van nacionalnih okvira. To praktično znači da smo se što se tranzita robe tiče – priključili Evropskoj uniji i da srpska granica kada je u pitanju protok robe, praktično ne postoji. Dakle, zahvaljujući činjenici da smo taj sistem uspešno primenjivali u zemlji tokom cele 2015. godine, Evropa nam je dozvolila da se od 1. februara 2016. godine u potpunosti uključimo u tranzitni sistem koji i oni primenjuju.\nPonosan sam što je na upravo završenom sastanku EU-EFTA Radne grupe za praćenje Konvencije o zajedničkom tranzitnom postupku i Konvencije o pojednostavljenju formalnosti u trgovini robom u Briselu, Srbija prvi put učestvovala u svojstvu člana Konvencije. Na tom sastanku je konstatovano da je u delu carinskog postupka Republika Srbija postala deo velike porodice evropskih zemalja u kojima se tranzitni postupak obavlja u skladu sa standardima EU.\nNa pomenutom skupu je rečeno i to da je broj tranzitnih kretanja koja su obrađena u Srbiji, sa njihovog stanovišta – impresivan, te da možemo biti uzor i promoter uvođenja ovog postupka svim ostalim zemljama koje su u statusu posmatrača (u ovom trenutku to su Bosna i Hercegovina, Crna Gora, Ukrajina, Moldavija i Gruzija).\nZajednički tranzitni sistem van nacionalnog okvira prevazišao je i očekivanja Uprave carina, ali i Evropske unije. Geostrateški položaj Srbije i pojednostavljena procedura na granicama vratila je kamione na naše puteve o čemu svedoči i statistika koja kaže da je od početka primene do sada (1. februar – 10. mart 2016. godine) oko 15.000 transportnih sredstava koristilo zajednički tranzitni postupak u našoj zemlji.\nNajopterećeniji granični prelazi su Batrovci, Gradina, Horgoš, Preševo i Šid, a čak 50 odsto obrađenih carinskih deklaracija bilo je na relaciji Turska - zemlje EU. U istom periodu prošle godine (1. 2. 2015 – 10. 3. 2015) u Srbiji je zabeležen tranzit ukupno 108.646 transportnih sredstava, dok je ove godine taj broj porastao na 122.635, što predstavlja značajno povećanje. Ukoliko se taj tempo bude nastavio, za godinu dana možemo očekivati da na ovaj način tranzitira oko pola miliona teretnih vozila.\nI konačno, u istom periodu zabeležen je pad upotrebe TIR karneta, što sve zajedno implicira da ulazak Srbije u sistem zajedničkog tranzita već daje značajne rezultate.\nNe treba zaboraviti da je Novi kompjuterizovani tranzitni postupak (NCTS) prvi elektronski, bespapirni carinski postupak u Republici Srbiji, čije je uvođenje obaveza i uslov za pristupanje Srbije punopravnom članstvu u EU.


Demarš - Blic Online\nNovosti: Rusija će zbog KiM uputiti demarš UN, EU, NATO, OEBS\nPredstavnici Ruske federacije u UN, EU, NATO i OEBS uputiće demarš tim organizacijama povodom najnovijih događaja na Kosovu i propusta Kfora i Euleksa, pišu današnje "Novosti".\nMinistar spoljnih poslova Ivica Dačić izjavio je danas da protest Hrvatske povodom podizanja spomenika Milanu Tepiću u Beogradu deluje besmisleno, tragikomicno i suludo i da će Ministarstvo uložiti demarš hrvatskoj ambasadi zbog tog licemernog poteza.\nSrbija uputila demarš Hrvatskoj zbog provokacija\nMinistarstvo spoljnih poslova Srbije saopštilo je danas da je uručilo protestnu notu otpravniku poslova ambasade Republike Hrvatske u Beogradu Ivanu Saboliću povodom, kako se navodi, neprihvatljivih izjava i postupaka prilikom obeležavanja 20. godišnjice vojne akcije ''Oluja" u Hrvatskoj.\nPrvi potpredsednik vlade i šef diplomatije Ivica Dačić izjavio je da je Srbija uputila demarš Albaniji zbog toga što se zastava "Velike Albanije" pojavila na rezidenciji albanskog premijera, ali da nastavljamo saradnju sa njim, niti je dovodimo u pitanje.\nNE PONIŽAVAJTE NAS! Demarš turskom ambasadoru zbog ubistva navijača\nMinistar spoljnih poslova Srbije Ivica Dačić izjavio je danas da je turskom ambasadoru u Beogradu uručen demarš zbog "zločinačkog akta" ubistva srpskog navijača u Istanbulu, a da su zbog toga razgovarali i premjieri dve države.\nRAT DEMARŠIMA Talas nacionalizma potopio Balkan\nIncident na fudbalskoj utakmici Srbija-Albanija doveo je do talasa nacionalističkih ispada u regionu, zaoštravanja odnosa među balkanskim zemljama i diplomatskog rata demaršima.\nGrčki ambasador u Tirani uputio demarš albanskoj vladi\nGrčka vlada je danas saopštila da je njen ambasador u Tirani Leonidas Rokanas uputio demarš albanskom ministarstu spoljnih poslova zbog napada albanskih nacionalista na pripadnike grčke manjine u Albaniji posle prekinute fudbalske utakmice Albanije i Srbije u Beogradu.\nAmbasadoru Srbije uručen demarš u Tirani\nAmbasador Srbije u Tirani Miroljub Zarić rekao je da je danas održan protest ispred našeg diplomatskog predstavništva kao i da mu je albansko Ministarstvo spoljnih poslova u podnevnim satima uručilo oštar protest u pisanoj formi povodom incidenta na fudbalskoj utakmici Srbija-Albanija.\nPOKISAO Srpski demarš uručen ambasadoru Albanije (FOTO)\nAmbasadoru Albanije u Srbiji Iljiru Boćki uručen je demarš povodom sinoćnjeg incidenta na utakmici Srbija - Albanija, sazanje "Blic".\nODGOVOR VUČIĆA Poštujemo EU i nećemo dodatno podsticati izvoz u Rusiju\nSrbija će poštovati volju Evropske unije i neće davati subvencije za izvoz svojih proizvoda u Rusiju, ali Ruskoj federaciji neće uvoditi sankcije, poručio je premijer Aleksandar Vučić na konferenciji za novinare.\nVučić sutra pred novinarima zbog demarša EU\nBeograd - Predsednik Vlade Srbije Aleksandar Vučić održaće sutra konferenciju za novinare povodom demarša Evropske unije. Nezvanično, "Blicu" je rečeno da je u pitanju zahtev EU da Srbija kao zemlja kandidat za EU ne iskoristi ruske uzvratne sankcije EU da bi preuzeli mesto evropskim izvoznicima hrane na ruskom tržištu.\nMoskva: Uručen demarš američkom ambasadoru\nAmerički ambasador u Rusiji Majkl Mekfol pozvan je danas u Ministarstvo spoljnih poslova Rusije, gde mu je uručen demarš povodom hapšenja jednog službenia američke ambasade, koji je, kako je saopšteno, radio za Centralnu informativnu agenciju (CIA).\nGrčka će uložiti demarš Turskoj zbog sudara patrolnih čamaca u Egeju\nAtina će uložiti demarš Vladi Turske zbog toga što je jedan turski patrolni čamac udario u grčki policijski čamac u Egejskom moru, najavilo je danas Ministarstvo spoljnih poslova Grčke.\nJovanović: Jeremić je opasnost za budućnost Srbije\nPredsednik Liberalno-demokratske partije Čedomir Jovanović izjavio je da je ministar spoljnih poslova Srbije Vuk Jeremić, povodom demarša Arapske lige, "prekršio svoju obavezu kao ministar spoljnih poslova i iskoristio deo diplomatskog kora za svoju manipulaciju".\nJovanović vređao, Jeremić se izvinjava\nBEOGRAD - Ambasador Alžira u Srbiji i predstavnik Afričke grupe Abdelkader Mesdoua juče je uručio šefu srpske diplomatije Vuku Jeremiću oštar demarš u ime afričkih i arapskih država povodom izjave predsednika Liberalno demokratske partije Čedomira Jovanovića.


Sarajevski aerodrom poboljšava uslove za slijepa i slabovidna lica - Jajce Online\nNaslovnica BOSNA I HERCEGOVINA Sarajevski aerodrom poboljšava uslove za slijepa i slabovidna lica\nSarajevski aerodrom poboljšava uslove za slijepa i slabovidna lica\nNa Međunarodnom aerodromu Sarajevu danas je predstavljen projekt DANOVA čiji je glavni cilj poboljšati pristupačnost aerodroma, pomorskih luka, te autobusnih i željezničkih stanica za slijepe i slabovidne putnike.\nDANOVA (inovativne usluge prevoza za slijepe i slabovidne putnike u Dunavskoj regiji) je transnacionalni projekt saradnje sufinansiran od Dunavskog transnacionalnog programa Interreg i jedan je od ciljeva programa Evropske teritorijalne saradnje koji je finansiran od Evropske unije.\nU Evropi ima više od 30 miliona slijepih i slabovidnih osoba koje nisu u mogućnosti putovati samostalno, jer više od 96 posto prevoznog sistema u Evropi, posebno u Dunavskoj regiji, još nije u potpunosti pristupačno osobama sa oštećenjima vida. U BiH je, po nekim procjenama, oko 5.000 slijepih i slabovidnih osoba.\nUime Sarajevskog aerodroma koordinator PRM projekta Berin Riđanović kazao je da projekt ima tri faze.\n“Trenutno smo u prvoj fazi koja podrazumijeva prepoznavanja postojećih rješenja na međunarodnim aerodromima, morskim lukama i drugoj transportnoj infrastrukturi. Radi se o web stranicama, mobilnim aplikacijama, oznakama koje pomažu kretanje slijepih i u ovoj se fazi prikupljaju podaci o ovim rješenjima unutar Dunavskog regiona, odnosno devet država, a u projektu učestvuje 18 pravnih lica među kojima aerodromi, luke, opštine”, izjavio je Riđanović.\nSljedeća faza projekta, po njegovim riječima, podrazumijeva novo, inovativno infrastrukturno rješenje i projekt je baziran na način da se umrežavaju transportni sistemi, udruženja slijepih i slabovidnih lica sa lokalnim, državnim organima i istraživačkim institucijama. U toj drugoj fazi bit će raspisan tender gdje će se javiti istraživačke institucije koje će dati prijedlog najboljeg rješenja za slijepa i slabovidna lica.\nTreća faza obuhvata pilot projekat, odnosno implementaciju i obuku zaposlenika u konkretnom slučaju aerodromskog operatora kad je riječ o MAS Sarajevo koji će primjenjivati rješenja i vršiti obuku slijepih i slabovidnih lica.\nProjekat u trajanju od 30 mjeseci (od 1. jula 2020. do 31. decembra 2022.) i sa ukupnim budžetom od 2.192.546 eura zajedno povezuje partnere iz devet različitih zemalja motivirane da zajedno sarađuju kako bi infrastrukturu prevoza učinile više pristupačnom.\nSekretar Gradske organizacije slijepih i slabovidnih Istočno Sarajevo Jovica Mijatović je kazao da je korištenje bilo koje vrste prevoza za ovu populaciju jako teško, dodajući da da je za njih odlazak na neko putovanje nemoguće bez pratioca, kojeg je također teško pronaći.\n“Ovaj projekat za slijepe predstavlja veliki pomak radi lakšeg snalaženja u aviosaobraćaju. Niz stvari koje će biti urađene će omogućiti slijepima da se snađu i imaju lakši pristup”, izjavio je Mijatović.\nIzrazio je nadu da je ovo tek jedan pomak koji će voditi ka daljem rješavanju složenih pitanja za slijepa lica.\n“Cilj nas slijepih je da budemo što više samostalni i nezavisni, ali da bi se došlo do toga neophodno je uraditi niz stvari koje se odnose na uklanjanje arhitektonskih barijera koje su svugdje gdje god krećemo. U sredstvima prevoza bi trebalo da bude obezbijeđena i zvučna signalizacija, a sam pristup prevozu bi trebalo da se riješi na neki odgovarajući način, za šta nisu potrebna velika finansijska sredstva”, naveo je Mijatović.\nSmatra da je potrebno samo primijeniti modele nekih zemlja EU ili zemalja iz okruženja, koji su to pitanje riješili na adekvataniji i bolji način.\nPredsjednica Udruženja slijepih Kantona Sarajevo Senija Okić je rekla da je slijepim i slabovidim osobama potrebna velika hrabrost da sami izađu na ulicu, ali da oni žele da budu samostalni. Kad se okruženje učini pristupačnim, time se stvara mogućnost za njihovo veće prisustvo na otvorenom, te obavljanje svakodnevnih obaveza.\nPrethodni članakFudbaleri Napolija ponovo moraju u izolaciju: Hysaj i Rrahmani po drugi put pozitivni na korona virus\nNaredni članakFacebook Messenger trenutno ne radi u velikom dijelu Evrope


Predsjednik Skupštine primio predsjednika Parlamentarne skupštine Savjeta Evrope\nčetvrtak, 16 mart 2017 15:25\nPredsjednik Skupštine Crne Gore Ivan Brajović na danas održanom sastanku sa predsjednikom Parlamentarne skupštine Savjeta Evrope Pedrom Agramuntom istakao je da je pristupanje Savjetu Evrope bila jedna od prvih odluka nezavisne Crne Gore, kao izraz njene duboke posvećenosti principima i ključnim vrijednostima te organizacije.\nPredsjednik Brajović iskazao je zahvalnost na podršci Savjeta Evrope, posebno Venecijanske komisije i ukazao na značaj projekata podrške koji su usmjereni na vladavinu prava, borbu protiv korupcije, privrednog i organizovanog kriminala, borbu protiv diskriminacije i zaštitu prava ranjivih grupa.\n„Odluka o ukidanju postupka monitoringa Crnoj Gori dokaz je da smo uspješno položili test jačanja kapaciteta neophodnih za profesionalan, efikasan i transparentan rad Skupštine“, kazao je predsjednik Brajović i izrazio zadovoljstvo zbog činjenice da je „ocjena posmatračke misije PSSE da su parlamentarni izbori u Crnoj Gori organizovani u demokratskom duhu, uz poštovanje temeljnih sloboda u i skladu sa reformisanim zakonodavnim okvirom, podudarna sa izvještajem OEBS/ODIHR-a“.\nPredsjednik PSSE Pedro Agramunt ukazao je da je Crna Gora, kao najmlađa članica Savjeta Evrope, ostvarila značajan napredak ispunivši sve obaveze preuzete članstvom u ovoj organizaciji. Agramunt je istakao lidersku ulogu Crne Gore kao stabilnog partnera u regionu.\nGovoreći o izborima, predsjednik PSSE rekao je da su rezultati izbora jasni i da u Crnoj Gori postoji legitimno izabrana vlast. „Prvu grešku napravila je opozicija jer sve političke partije treba da budu u parlamentu a ne na ulici“, rekao je predsjednik Agramunt i iskazao očekivanje da će dijalog vlasti i opozicije biti nastavljen u Skupštini Crne Gore.\nPredsjednik PSSE Pedro Agramunt podsjetio je na ulogu Savjeta Evrope u vremenu kada se evropski kontinent suočava sa brojnim izazovima, među kojima su migrantska i izbjeglička kriza i njen dugoročni uticaj na zemlje domaćine, pitanje bezbjednosti, odnosno borbe protiv terorizma.\nPredsjednik PSSE kazao je da je uspješno suočavanje sa navedenim izazovima moguće jedino zajedničkim naporima svih zemalja, ističući značajnu ulogu koju parlamenti imaju u promovisanju i nadgledanju poštovanja temeljnih evropskih vrijednosti, poštovanja ljudskih prava i vladavine prava, borbi protiv diskriminacije i govora mržnje. Agramunt je dodao da je upravo inicijativa NoHateNoFear, koju je pokrenuo u junu 2016. godine, usmjerena na promovisanje zaštite ljudskih prava, posebno protiv mržnje i netrpeljivosti.


NAKON PORAZA: Novinari od Ibrahimovića tražili da govori na bosanskom, on to odbio\nNedjelja, 18.08.2019 | 17:34\nIako je duboko u poznim fudbalskim godinama Zlatan Ibrahimović i dalje oduševljava majstorijama na terenu. U ovoj sezoni postigao je već 20 golova.\nNedavno je igrao i derbi sa svojim LA Galaksijem i DC Junajtedom, a na kraju je tim iz Los Anđelesa poražen rezultatom 2:1.\nZanimljivost se desila nakon utakmice, kada su novinari okružili Ibrahimovića, koji je bio očigledno iznerviran zbog poraza.\nGlas Amerike je tako objavio video, gdje su ga novinari upitali da odgovori na nekoliko pitanja, ali na bosanskom, što je on izričtio odbio i nastavio da priča na engleskom.\nBosančeros govori engleski ????


Benefiti za kupovinu Honde po sistemu staro za novo - GARAŽA\nDo 20. decembra kupci novog automobila mogu da izaberu i jedan od benefita:\n– Komplet zimskih točkova sa alu-felnama\n– 700 eur vrednosti u dodatnoj opremi\n– Metalik boja\n– Do 10.000 eur beskamatnog kredita\n– Multimedijalni uređaj koji sadrži: Navigaciju sa licenciranim mapama Srbije i Evrope, HD Touch screen od 7“, HD kameru za vožnju unazad, Konekcije za USB i i-POD, DVD player, Slot za SD karticu, Bluethoot konekciju za mobilni telefon.\nKupovina Honde u akciji staro za novo je izuzetno brza i jednostavna, jer kupca oslobađa svih zahtevnih obaveza, od oglašavanja do pregovora prilikom prodaje starog vozila. Hondino stručno osoblje pažljivim pregledom starog vozila utvrđuje trenutno stanje i daje ponudu za otkup uz najpovoljnije uslove za kupovinu novog vozila. Procenjena vrednost vozila predstavlja učešće, a ostatak, osim doplatom, klijent može da finansira putem lizinga ili kredita, po najpovoljnijim uslovima na tržištu.\nKupcima koji se odluče za finansiranje putem lizinga, Honda je obezbedila najatraktivniju kamatnu stopu na tržištu NKS 3.99%. U slučaju kupovine putem kredita na raspolaganju je beskamatno finansiranje do 10.000eur. Važno je napomenuti da u ovom slučaju nema troškova obrade kredita, kao ni troška u slučaju prevremene isplate kredita, a rata je fiksna tokom celog perioda otplate.\nHonda Srbija poziva sve zainteresovane da posete prodajni salon u Omladinskih brigada 33a na Novom Beogradu ili da na broj telefona 011/2010 971 zakažu procenu svog vozila.\nbenefiti honda staro za novo\nPrevious post:Volvo proširuje operativne aktivnosti pogona u Daqingu\nNext post:Uradi sam – otklanjanje zvukova iz ventilatora kabine Fiat Punta


Tanjug 26. jula 2021. 14:07\nMOSKVA – Rusija je danas odbacila kao neprijateljski japanski diplomatski protest nakon posete ruskog premijera Mihaila Mišustina Kurilskim ostrvima, navodeći da on može da ide kuda želi na ruskoj teritoriji.\nPortparol japanske vlade rekao je ranije danas da je Tokio uložio zvanični diplomatski protest zbog posete Mišustina jednom od četiri ostrva pod ruskom kontrolom, a na koja Japan polaže pravo, preneo je Rojters.\nMišustin je tokom posete rekao da Moskva planira da uspostavi posebnu ekonomsku zonu bez carina i smanjeni set poreza na ostrvskom lancu.\nRusko Ministarstvo spoljnih poslova pozvalo je na razgovor japanskog ambasadora u Moskvi u znak protesta zbog ponašanja Tokija.\nZamenik ruskog ministra spoljnih poslova Igor Morgulov preneo je snažan protest japanskoj strani u vezi sa neprijateljskim koracima koje je zvanični Tokio preduzeo poslednjih dana, navodi se u saopštenju Ministarstva.\nKremlj je poručio da ceni i želi da poboljša odnose sa Tokijom, kao i da ne vidi ništa loše u poseti Mišustina.\n„Što se tiče premijerovog putovanja na ostrvo Iturup, on posećuje one ruske provincije koje smatra da treba da poseti“, rekao je novinarima portparol predsednika Vladimira Putina Dmitrij Peskov.


Mlada reprezentacija BiH bi mogla ostati bez selektora: Marinović preuzima velikana iz regiona? – Sport Centar Mlada reprezentacija BiH bi mogla ostati bez selektora: Marinović preuzima velikana iz regiona? – Sport Centar\nMlada reprezentacija Bosne i Hercegovine mogla bi ostati bez selektora, jer prema pisanju beogradskog Sportskog žurnala, jedan od glavnih kandadata za preuzimanje Crvene zvezde je Vinko Marinović, u slučaju da Vladan Milojević ode u decembru.\nNaime, trener Zvezde Milojević odlučit će sredinom decembra da li će ostati na klupi beogradskog kluba ili će prihvatiti ponudu jednog grčkog velikana, a čelnici kluba već se pripremaju u slučaju da ovaj stučnjak napusti klubu uskoro.\nMarinović je jedan od najozbiljnijih kandidata, a navodno već su obavljeni preliminarni razgovori čelnika beogradskog kluba sa selektorom mlade reprezentacije Bosne i Hercegovine. Ono što bi moglo predstavljati problem jeste Marinovićev ugovor sa Nogometnim savezom Bosne i Hercegovine.\nPodsjetimo, Marinović se spominje kao i jedan od kandidata za preuzimanje selektorskog mjesta u A nacionalnom timu Bosne i Hercegovine.\nBosanskohercegovački stručnjal nosio je dres Zvezde u igračkim danima u periodu od 1995. do 1999. godine.\ncrvena zvezdavinko marinovic\nBez iznenađenja: Vinko Marinović odredio sastav Sarajeva za gostovanje Krupi na Vrbasu\nKompletira se 1. kolo: Sarajevo u odbranu titule kreće iz Krupe na Vrbasu, Tuzla City na Pecari\nNe, Vinko ide na klupu reprezentacije BiH


Nastavak suđenja za ubistvo Ćuruvije: Vozač kamiona-ubice sa Ibarske svedok odbrane - Slavko Ćuruvija fondacija\nNastavak suđenja za ubistvo Ćuruvije: Vozač kamiona-ubice sa Ibarske svedok odbrane\nU sredu treba da se pojave poslednji svedoci tužilaštva, među kojima i novinar Vladan Dinić, jedan od prvih koji su videli mesto zločina. U četvrtak će svedočiti i Nenad Ilić, bivši pripadnik JSO, koji je ranije izjavio da je čuo kako su Ćuruviju ubili pripadnici zemunskog klana\nU nastavku procesa za ubistvo Slavka Ćuruvije, novinara i vlasnika Dnevnog telegrafa i Evropljanina, iskaze počinju da daju svedoci odbrane. Jedan od prvih je Nenad Ilić, vozač kamiona-ubice na Ibarskoj magistrali, kada su, prilikom atentata na Vuka Draškovića, poginula četvorica članova Srpskog pokreta obnove. Ilić je osuđen za taj zločin i služi kaznu od 40 godina zatvora u požarevačkom KPZ.\nSuđenje za ubistvo Slavka Ćuruvije nastavlja se u sredu i četvrtak, 5. i 6. jula 2017. Prvog dana pozvani su poslednji svedoci Tužilaštva za organizovani kriminal – Miša Milićević, nekadašnji direktor BIA (2003–2004), Dejan Slišković i novinar Vladan Dinić, dok će u četvrtak iskaze početi da daju svedoci odbrane Dragana Ivanović Mijović i Nenad Ilić.\n„Kum mi je rekao da su on i Simović ubili Ćuruviju“\nPrema pisanju medija, Nenad Ilić, zvani Glavonja, bivši pripadnik Jedinice za specijalne operacije, ispričao je policiji, u vreme akcije „Sablja“ 2003. godine, da su novinara Slavka Ćuruviju ubili pripadnici zemunskog kriminalnog klana Mile Luković Kum i Miloš Simović. (Luković više nije živ, zajedno sa Dušanom Spasojevićem ubijen je tokom „Sablje“, dok Miloš Simović služi kaznu od 30 godina zatvora u Posebnom odeljenju KPZ Požarevac).\nU iskazu na 10 kucanih stranica Ilić je preneo šta mu je Mile Luković Kum navodno ispričao.\n„Rekao mi je da su, kad su radili na Ćuruviji, ubili samo njega, a da je žena ostala nepovređena. Čekali su ga i kada su dobili informaciju da dolazi, prišli su mu i pogodili samo njega, ali ne i ženu, i da će isto da urade sa Vukom (Draškovićem). Miloš Simović je tada burno odreagovao i pitao Lukovića da li je normalan i da li je uopšte svestan šta priča“, navedeno je u Ilićevom iskazu, čiju je verziju na engleskom jeziku krajem juna 2010. godine novinarima podelila novinarka Ljiljana Smajlović, rekavši da je izjavu dobila iz diplomatskih izvora.\nMiloš Simović je, s druge strane, u iskazu datom pred tužiocem 2014. godine izjavio da je od Milorada Ulemeka Legije, nekadašnjeg komandanta JSO, saznao da su Ćuruviju ubili (sada okrivljeni) Miroslav Kurak i Ratko Romić, a da je zemunski klan dobio zadatak da njih dvojicu likvidira. U toj izjavi, Simović je citirao Ulemeka koji ga je 2002. godine upoznao sa Romićem i Kurakom, rekavši: „Zapamti ih dobro. Oni su uradili Ćurku, treba da se počiste, ne sme da bude greške.“\nSimović je zatim izjavio da je sa bratom Aleksandrom i Vladimirom Milisavljevićem, zvanim Vlada Budala, 10–15 dana pratio Kuraka i Romića. Pošto su primetili da ih prate, Romić i Kurak su zatražili sastanak sa Legijom, posle kojeg je zemunski klan odustao od atentata.\nPresudom Krivičnog veća Vrhovnog suda u junu 2008. godine, Nenad Ilić je, sa još 11 optuženih, osuđen za četvorostruko ubistvo na Ibarskoj magistrali i pokušaj ubistva Vuka Draškovića 1999. godine. Među osuđenima, istom presudom, nalazi se i nekadašnji načelnik Resora državne bezbednosti Radomir Marković (prvooptuženi u procesu za ubistvo Slavka Ćuruvije), osuđen na 40 godina zatvora, dok je Milan Radonjić (drugooptuženi za ubistvo Ćuruvije) u procesu za zločin na Ibarskoj magistrali oslobođen.\nDinić: „Krv se polako razlivala, uokolo nema žive duše“\nPoslednji svedok Tužilaštva za organizovani kriminal na suđenju za ubistvo Slavka Ćuruvije trebalo bi da bude novinar Vladan Dinić, glavni i odgovorni urednik lista Svedok, koji se, kako je rekao, na dan ubistva sreo sa Ćuruvijom i Prpom. Posle zločina, nakon što je od Dragana Kojadinovića, direktora i glavnog i odgovornog urednika Studija B, čuo da je Ćuruvija ubijen, otrčao je do Svetogorske 35 i zatekao beživotno telo Slavka Ćuruvije u lokvi krvi. O tome je Dinić 2014. godine pred tužiocem za organizovani kriminal svedočio duže od dva sata.\nU svom svedočenju Dinić se seća da ga je 11. aprila 1999. godine, dok je bio u redakciji Svedoka, telefonom pozvao Dragan Kojadinović i pitao ga da li je čuo da je ubijen Slavko Ćuruvija.\nOdgovorio mu je da je tog dana primio poziv od Ćuruvije i da su se sreli negde oko podneva. Rekao je da se trenutno nalazi u Kosovskoj i da će odmah otrčati do Svetogorske, koja je samo dva–tri minuta odatle.\n„Pamtim tu sliku kao danas: video sam da Ćuruvija leži bliže levom zidu dok se krv polako razlivala. Uokolo nije bilo žive duše, samo dva maloletnika od 11, 12 godina. Jedan crnomanjasti, a drugog se ne sećam. Stajali su pet–šest metara dalje od tela, ka Komercijalnoj banci. Nešto sam opsovao, a oni su mi rekli nešto kao (da su ubice otrčale) ‘ka Komercijalnoj banci’“, naveo je Dinić.\nIspričao je da je na mesto događaja došao deset–petnaest minuta posle tragedije, da se zadržao oko pet minuta i da nije čekao ni policiju ni Hitnu pomoć, već je otišao u Kosovsku ulicu po automobil i javio Kojadinoviću da je vest tačna i da može da je objavi.\nPosle julskog dvodnevnog ročišta, proces za ubistvo novinara i vlasnika Dnevnog telegrafa i Evropljanina Slavka Ćuruvije nastaviće se u septembru iskazima svedoka odbrane. Još se ne zna koliko će svedoka odbrane biti saslušano, jer spisak nije dostupan javnosti. Na poslednjem pretresu u junu, predsedavajuća tročlanog sudskog veća, sudija Snežana Jovanović najavila je da će ih biti najmanje 10 i da se može očekivati da će pojedina svedočenja zatvoriti za javnost.


Guterres: Nema Plana B za izraelsko-palestinski sukob\nPojas Gaze, 2015.\nGeneralni sekretar Ujedinjenih naroda (UN) Antonio Guterres izjavio je danas da nema Plana B za rješenje izraelsko-palestinskog sukoba nakon što je Bijela kuća nagovijestila da je rješenje po modelu dvije države za dva naroda jedna od mnogih opcija za sklapanje mira.\nObraćajući se novinarima u Kairu, prije sastanka predsjednika SAD-a Donalda Trimpa i izraelskog premijera Benjamina Netanyahua u Bijeloj kući, Guterres je rekao da međunarodna zajednica mora učiniti sve što može da se postigne rješenje za dvije države.\nEgipatski ministar vanjskih poslova Sameh Shoukry, koji je stajao pored Guterrexa, nije ništa komentarisao.\nRješenje o dvije države ima veliku međunarodnu podršku i bilo je kamen temeljac diplomatije SAD-a na Bliskom istoku više od dvije decenije. Jedan anonimni visoki zvaničnik Bijele kuće rekao je danas da se Trump nada da će dvije strane pregovarati o miru i da će on pomoći da se postigne mirovni sporazum, ali da je prioritet mir, a ne palestinska država.\nDirektni pregovori između dva naroda, vođeni uz posredovanje SAD-a, doživjeli su krah 2014. godine.


Previous Article Istina o pivu u Srbiji\nNext Article Sud u Parizu prihvatio rezultate Seralinija!\nDokumente je objavila aktivistička i istraživačka grupa Corporate Europe (CEO), a u njima navodno piše da se pregovorima oko predloženog transatlanskog trgovinskog i investicionog partnerstva, poznatijeg pod akronimom TTIP, podrazumeva da će Evropska komisija u svojim rukama imati svu moć odlučivanja i da se parlamentarci zapravo ništa neće pitati. Komisija će tako imati ovlašćenja da odlučuje u kojim oblastima će morati da zatraži mišljenje SAD, što bi značilo da će države članice EU i Evropski parlament biti prilično marginalizovani.\nGubitak suvereniteta Evropskog parlamenta\nOvakve informacije bude strah u redovima zemalja članica EU jer bi mogle značiti novi gubitak suvereniteta. S druge pak strane članovi Evropske komisije tvrde da će upravo ovakav dogovor sa SAD-om doneti pozitivan efekat jer će eliminisati deo nepotrebne birokratije. U ovom slučaju birokratija se odnosi na demokratski izabrane članove Evropskog parlamenta, koje se neće pitati ni za kakva dopuštenja.\nU dokumentu se navodi i u kojoj meri velike korporacije i grupe mogu uticati na razvoj regulatorne saradnje.\n"Planovi koje razotkrivaju ovi dokumenti daće SAD-u veliku ulogu, a oslabiće briselsko zakonodavstvo i Evropski parlament", pojašnjavaju iz CEO.\nPortparol Evropske komisije ovakve informacije odbacuje: "Ove optužbe su neosnovane i ne odražavaju predlog EU za pojednostavljenje pravila za evropske izvoznike. Tekst regulatorne saradnje biće objavljen uskoro pa svi mogu videti da je ova takozvana analiza potpuno netačna, predstavlja pristrasno mišljenje o radu Evropske komisije i ignoriše stvarnost tekstova Evropske unije ".\nEvropska komisija već je bila optužena za zataškavanje\nOvo nije prvi put da je TTIP došao pod lupu javnosti. U avgustu prošle godine Evropska komisija optužena je za zataškavanje nakon što je odbila da objavi detalje razgovora između njenih zvaničnika i duvanske industrije u pregovorima oko TTIP-a.\nDokumenti koji su objavljeni na zahtev grupe CEO otkrili su kako se izvršno telo EU sastalo i dopisivalo s lobistima iz Britiš amrikan tobako i Filip Morisa. Međutim, dokumenti su otkrili i nešto drugo. Gotovo sav sadržaj, uključujući i imena službenika i duvanskih lobista, pitanja o kojima se raspravljalo, pa čak i datumi kada su sastanci održani, bio je prepravljan. Dokumenti se odnose na tekuće pregovore između EU i SAD-a vezane uz TTIP. Kritičari kažu da će ovaj sporazum, koji za cilj ima smanjiti regulatorne prepreke međunarodnoj trgovini, omogućiti duvanskim divovima preduzimanje pravnih akcija protiv Velike Britanije i drugih evropskih vlada koje pokušavaju da pooštre zakone o pušenju.\nObjavljeni dokumenti potpuno zatamnjeni\nDokumenti koji su tada izašli u javnost prepravljeni su do neprepoznatljivosti, gotovo sve stranice bile su potpuno crne. Objavila ih je generalna sekretarka Evropske komisije u svom odgovoru na zahtev grupe CEO za slobodom informacija.\nPregovori sa SADpočeli su još 2013., a Evropska unija pregovara o sličnom sporazumu i sa Kanadom. U Americi je ovaj sporazum poznat pod skraćenicom TAFTA, a onaj kanadski naziva se CETA\nOvim se sporazumom žele umanjiti ili sasvim ukloniti birokratske prepreke za međusobnu trgovinu i poslovanje SAD i zemalja Evropske unije. TTIP bi, procenjuju pregovarači obe strane, trebalo da EU donese prihod od dodatnih 150 milijardi dolara godišnje, a SAD 120 milijardi dolara. TTIP bi, ugrubo rečeno, kako i sami američki zvaničnici ističu, trebalo da ukloni sve prepreke američkom izvozu u EU.\nZvaničnicima se zamera i što javnost nije upoznata s pregovorima.


Bela kuća večeras najavljuje proboj u lečenju korona virusa - Svetionik.com\n3109 Bela kuća večeras najavljuje proboj u lečenju korona virusa\nBojana Bacić @ Danas · 23.08.2020 22:06\nBela kuća je saopštila da će predsednik Donald Tramp večeras saopštiti "veliki proboj u lečenju korona virusa", od kojeg je u SAD umrlo više od 176.000, a zaraženo skoro 5,7 miliona ljudi, preneo je Glas Amerike (Voice of America - VoA).\nVojislav Stojsavljević @ Danas · danas 14:37\nUdružena opozicija Srbije (UOPS) saopštila je da podržava Demokratsku stranku i njenog legalnog predsednika Zorana Lutovca u borbi protiv "pokušaja nelegalnog preuzimanja stranke kroz lažne izbore nereprezantativne manjine bivših i sadašnjih članova". Pročitaj više\nDanasOnline @ Danas · danas 14:48\nPre pet godina upisala je paralelno master studije u Novom Sadu i Trstu. Nakon što je uspešno završila oba mastera, otpočela je treći master i nastavila da živi u Italiji. Pročitaj više\nBojana Bacić @ Danas · danas 17:11\nPredsednik Demokratske stranke (DS) Zoran Lutovac izjavio je danas da je frakcija DS, koja je održala izbore za predsednika, pripremila glasačke listiće koji su bili "overeni" pečatom kojem nisu imali pristup. Pročitaj više\nObradović: Gradnja infrastrukture za „Veliku Albaniju“ i lakše kretanje snaga NATO (VIDEO)\nMiloš Đošić @ Danas · danas 19:00\nLider Dveri, Boško Obradović, odgovarajući na pitanja građana sa Tvitera, rekao je da mu se izgradnja autoputa i pruge prema Vašingtonskom sporazumu čini suprotna ekonoskim i nacionalnim interesima Srbije. Pročitaj više\nVojislav Stojsavljević @ Danas · danas 15:47\nPavle Grbović izabran je danas za predsednika Pokreta slobodnih građana (PSG), a za potpredsednike su izabrani Aleksandar Petrović, Petar Đorđević, Natan Albahari, Aleksandar Radoičić, Sergej Trifunović i Aleksandar Ilić. Pročitaj više\nBojana Bacić @ Danas · danas 18:53\nDesetine hiljada ljudi okupile su se danas, sedme nedelje za redom, na protestima protiv beloruskog predsednika Aleksandra Lukašenka. Pročitaj više\nVojislav Stojsavljević @ Danas · danas 11:55\nNajveći oblik nasilja u Srbiji je "devastiranje pravne države", izjavio je u intervjuu FoNetu advokat Rodoljub Šabić, nekadašnji Poverenik za informacije od javnog značaja i zaštitu podataka o ličnosti, i upozorio da je "nasilje ponovo institucionalizovano". Pročitaj više\nVojislav Stojsavljević @ Danas · danas 12:43\nDejtonski sporazum zacementirao je put nacionalističkim i secesionističkim snagama u BiH i krajnje je vreme da se promeni, ocenio je u autorskom tekstu za Dojče vele (Deutsche Welle) nekadašnji visoki predstavnik u BiH Kristijan Švarc-Šiling. Pročitaj više\nČedomir Jovanović glasnik pada Miloševića na izborima 2000. godine\nMiloš Đošić @ Danas · danas 14:47\nČedomir Jovanović ispred Centralnog izbornog štaba Demokratske opozicije Srbije (DOS) saopštio je 2000. godine prve preliminarne rezultate, prema kojima je DOS vodio na svim izbornim nivoima. Pročitaj više\nNenadić: Građani plaćaju cenu bezakonju (VIDEO)\nBojana Bacić @ Danas · danas 13:06\nPrema podacima Transparentnosti Srbije, od ukupno 34 javna preduzeća 22 se nalaze u VD stanju a od toga u čak 19 javnih preduzeća je istekao mandat direktoru. Pročitaj više\nVojislav Stojsavljević @ Danas · danas 13:20\nČim se malo pre Đerma, tu u centru glavnog grada Srbije, s Bulevara skrene desno u Čučuk Staninu, naiđe se na radnju obućara Miće. Pročitaj više\nAitor Gabilondo: Verujem u Euskadi, verujem u budućnost\nAca @ Danas · danas 14:12\nSvetska premijera Otadžbine zakazana je za 27. septembar. Pročitaj više


Ovo je epilog zasjedanja Narodne skupštine Srpske o boračkoj populaciju - Top Portal\nNaslovnica Vijesti BiH Ovo je epilog zasjedanja Narodne skupštine Srpske o boračkoj populaciju\nOvo je epilog zasjedanja Narodne skupštine Srpske o boračkoj populaciju\nOpozicija je sazvala posebnu sjednicu Narodne skupštine Republike Srpske, ali su usvojeni zaključci koje je predložila vlast.\nTo je, u najkraćem, epilog dugo očekivane posebne sjednice parlamenta o stanju u oblasti boračko-invalidske zaštite.\nUsvojeni zaključci klubova poslanika SNSD, SP, DEMOS, US i NPS glase:\n1. Narodna skupština Republike Srpske zadužuje Vladu Republike Srpske da sa Radnom grupom, a preko resornog Ministarstva analizira i razmotri prijedloge svih organizacija, saveza i udruženja proisteklih iz odbrambeno-otadžbinskog rata koji su izneseni na Posebnoj tematskoj sjednici Narodne skupštine i predloži rješenja koja garantuju poboljšanje statusa svih boračkih kategorija. Potrebno je iznaći mogućnost da se to poboljšanje odnosi na isključivo stvarne borce, a ne za one koji to nisu, a pod sumnjivim okolnostima su stekli te statuse.\nNarodna skupština Republike Srpske predlaže da se u Radnu grupu uvrste i sva zainteresovana udruženja odbrambeno-otadžbinskog rata koja imaju 1/3 registrovanih odbora u lokalnim zajednicama u Republici Srpskoj.\n2. Narodna skupština Republike Srpske traži od Vlade da provede aktivnosti na utvrđivanju broja socijalno ugroženih boraca starijih od 60 godina, te da materijalno obezbijedi socijalno najugroženije borce, računajući i socijalno najugroženije borce mlađe od 60 godina za koje je već ažurirana socijalna karta.\n3. Narodna skupština Republike Srpske traži od Vlade Republike Srpske da obavi uplatu doprinosa za penzijsko i invalidsko osiguranje za borce starije od 65 godina koji tom uplatom mogu ispuniti uslov za ostvarivanje prava na penziju.\n4. Narodna skupština Republike Srpske traži od Vlade RS da Akcionim planom zapošljavanja u Republici Srpskoj za 2022. godinu, obezbijedi sredstva za samozapošljavanje demobilisanih boraca po programu Zavoda za zapošljavanje Republike Srpske, pod istim uslovima kao u 2021. godini.\n5. Narodna skupština Republike Srpske traži od Vlade da obezbijedi sredstva u budžetu ili da kreditnim sredstvima završi stambeno zbrinjavanja ratnih vojnih invalida i porodica poginulih boraca koji ispunjavaju uslove za stambeno zbrinjavanje, a u prioritetu obezbijedi nepovratna novčana sredstva za stambeno zbrinjavanje.\n6. Narodna skupština Republike Srpske traži od Vlade RS da omogući svim borcima Vojske Republike Srpske koji su okrivljeni za ratne zločine pred Međunarodnim sudom u Hagu, ili drugim sudovima pred kojima im se sudilo za ratne zločine i proveli u zatvorima tokom istrage, čekajući na suđenje i presude, i koji su pravosnažno oslobođeni odgovornosti za ratne zločine po svim osnovama, uplatu doprinosa za penzioni staž za provedeno vrijeme u istražnom zatvoru, kako bi kompletirali svoj radni, odnosno penzioni staž.\n7. Ovi zaključci stupaju na snagu narednog dana od dana objavljivanja u „Službenom glasniku Republike Srpske“.\nOd opozicionara, usvojeni su samo zaključci poslanika PDP, Perice Bundala, ali se oni ne tiču statusa šire boračke populacije u Srpskoj.\n– Narodna skupština Republike Srpske zadužuje Vladu Republike Srpske da u saradnji sa Vladom Republike Srbije pokrene postupak za isporučivanje posmrtnih ostataka narodnog heroja Milana Tepića od strane Republike Hrvatske. Narodna skupština zadužuje Vladu Republike Srpske da u saradnji sa Gradom Banjaluka pokrene postupak izrade i postavljanja Spomen obilježja – biste narodnom heroju Milanu Tepiću u Banjaluci – glase zaključci Bundala.\nPrethodni članakZelenski POTPISAO ZAKON o korišćenju oružja; Svi građani mogu da ga koriste\nNaredni članakVelika akcija policije u FBiH, istovremeni pretresi na 28 lokacija


nedelja, 22. mar 2020, 15:40\n"Biće vam lakše" - Prof. dr Vladimir Diligenski, neuropsihijatar\nVirus Korona koji je doneo sa sobom novi način ponašanja i nove namete i restrikcije uneo je veliki nemir i uneo strah u ljude širom sveta.\nBombardovani različitim informacijama i propisima o načinu ponšanja, osmatranja samog sebe da nismo oboleli, doveli su mnoge ljude u teskobu. Dezorijentisani su često i različitim netačnim informacijama jer se po prvi put suočavaju sa postojećom situacijom.\nLjudi se ponašaju različito i reaguju svaki na svoj način tražeći uvek u sebi neki model na koji mogu da se ugledaju i oslone, obično je to neko staro iskustvo, ali šta ako ga nemaju? Uvedena vanredna situacija menja način života, navike, uhodane oblike ponašanja, kod mnogih izaziva i različita tumačenja.\nU razgovoru sa prof. dr Vladimirom Diligenskim, neuropsihijatrom koji ima i dozvolu za slobodno kretanje jer je njegova pomoć u ovoj situaciji neophodna, objašnjava mnoge pojave i daje sugestije kako prebroditi ovo što je snašlo ne samo nas već citav svet.\nU razgovoru sa neuropshijatrom dr Diligenskim saznaćemno koji su mehanizmi koje sigurno imamo u sebi korisni i koji će nam pomoći da ovu krizu prebrodimo sa što manje posledica.


RTCG - Radio Televizija Crne Gore - Nacionalni javni servis :: Turizam i ekologija :: Zvanično otvorena sezona na Vučju\n[ Darko Bulatovič, TVCG ]\n05. 12. 2019. 16:04 >> 18:34 1\nOČEKUJU VEĆI SNIJEG\nU ski centru Vučje danas je zvanično otvorena zimska sezona, a predstavnici Nacionalne turističke organizacije slične aktivnosti narednih dana imaće i u još šest crnogorskih skijališta. U ski centru Vučje ističu zadovoljstvo dobrom prošlom godinom, a vejruju da će nova sezona biti još bolja.\nIako se na Vučju čeka prvi veći snijeg, sa otvaranjem zimske sezone nije se čekalo. U popularnom nikšićkom skijalištu vjeruju da je pred njima, sudeći po intresovanju, još jedna uspješna zima.\n"Ski centar je u sezoni 2018/2019 bilježio 20 odsto veću posjetu nego 2017. Pored domaćih gostiju imamo veliki broj posjetilaca iz Dubrovnika i Trebinja," saopštila je Marija Lalević - PR ski centra Vučje.\nTo što je skijalište na samo dvadesetak kilometara od Nikšića, treba posebno iskoristiti, ističu u lokalnoj turističkoj organizaciji.\n"Upravo zbog te male udaljenosti potrebno je osmisliti program kako bi uvezali Vučje sa užim dijelom grada gdje bi imali mnogo bogatiji sadržaj za turiste koji posjete naš grad," kazao je direktor TO Nikšić Boris Muratović.\nNacionalana turistička organizacija upravo sa Vučja hvata zalet za predstojeću zimu, a već narednih dana slijedi zvanično otvaranje još šest crnogorskih skijlišta koja zajedno sa ski centrom kraj Nikšića, ističu, postaju sve interesantnija posjetiocima iz regiona i drugih djelova Evrope.\n"Tokom prethodne zimske sezone, prema podacima uprave za statistiku, evidentirano je 140.000 turističkih dolazaka, odnosno 583.000 ostvarenih noćenja, što je u poređenju sa zimskom 2107. rast za oko 20 odsto", kaže Aleksandra Maksimović - PR NTO.\nNa Vučju posebnu pažnju poklanjaju mališanima pa će i ove godine biti organizovane škole skijanja.\n"Prošle godine obuku je prošlo oko 400 mališana. Bukirani smo za januar i februar," Marija Lalević - PR ski centra Vučje.\nFebruar je rezervisan za šesti snow danse festival, biće organizovan i ski kup, a sve to uz uslov da vrijeme posluži i što prije zabijeli na Vučuju koje je prošle zime imalo oko 90 sniježnih dana.\n20:13 Namjera SPC je da posrbi Crnu Goru


Upoznajte nas - Trendy Travel Zlatibor\nAgencija ‘’Trendy Travel“ se nalazi u centru Zlatibora na 30 metara udaljenosti od hotela Mona, preko puta autobuske stanice. Jedna je od vodećih turističkih agencija u ovom okrugu. Iako mlada, zalaganjem i profesionalnošću svojih zaposlenih agencija svakodnevno ostvaruje odlične rezultate i pretenduje da postane lider u ovoj oblasti. Svakodnevni broj novih zadovoljniih korisnika je pokazatelj da agencija uspešno ide ka svom cilju koji podrazumeva kompletnu ponudu usluga za nezaboravan boravak na Zlatiboru.\nU okviru agencije vršimo aerodromske i sve ostale transfere putnika pomoću vozila i autobusa novije generacije i visoke turističke klase. Ukoliko vam je potrebna usluga organizacije specijalnih dešavanja, kongresa ili seminara, prepustite se u ruke zaposlenih naše agencije, koji su zaslužni za niz uspešnih seminara održanih na Zlatiboru.\nKako bi vaš odmor bio kompletan i nezaboravan, vodimo vas na najrazličitije grupne i individualne izlete u okolini Zlatibora, Srbiji i regionu. Uživajte u krstarenju rekom, fotografisanju nestvarnih predela neukroćene prirode, poseti kulturnih i istorijskih centara, ili pak uzbudljivom raftingu po brzacima reke Drine i Tare.\nTrendy Travel je vaš pouzdan partner koji će uskladiti celokupnu ponudu prema vašem zahtevu, budžetu i očekivanjima i definitivno vas usmeriti na pravi put!\nPratite naš sajt kako biste se svakodnevno informisali u oblasti turizma na Zlatiboru i okolini.\nBROJ OTP LICENCE 7/2022\nNa vaš zahtev pružamo sledeće usluge organizacije:\nSkupova i Kongresa\nSajmova i izložbi\nKorporativnih i koktel party-ja\nZakupljivanja sportskih terena\nPoseta wellness i spa centrima\nSmeštaja za manje i veće grupe\nJednodnevnih i višednevnih izleta\nTransfer putnika na određene relacije\nMogućnost kupovine putnog osiguranja


Гради се канализациона мрежа у Горићу - Va1.info\nNaslovna/Vesti/Gradi se kanalizaciona mreža u Goriću\nGradi se kanalizaciona mreža u Goriću\nPrema rečima direktora Direkcije za izgradnju Valjeva Dragana Jeremića, u toku su radovi na više lokacija u Goriću – 900 m mreže u Ulici Stevana Filipovića i 450 m mreže na Ćatinom putu. Vrednost radova na kanalizacionoj mreži na ove dve lokacije je 8,5 odnosno 3,5 miliona dinara. Najavljeno je i asfaltiranje ovih deonica kao i rad na dve nove lokacije – u Suvoborskoj ulici i u Ulici Bore Baruha.\nMeštani Mesne zajednice Gorić takođe učestvuju u radovima Direkcije jer su sami organizovali i finansirali izgradnju kanalizacije do svojih kuća sa cenom od 400 evra po domaćinstvu.\nRaspisani su tenderi za Podgoričku ulicu, jedan deo Suvoborske a u planu je izrada projekta kanalizacije na Divčibarama zajedno sa projektom za Postrojenje za preradu otpadnih voda.\nU tekućoj godini gradskim budžetom u planu su i rekonstrukcija Karađorđeve ulice, od Hajduk Veljkove do Uzun Mirkove, kao i završetak rekonstrukcije centralnih gradskih ulica – Sinđelićeve, Vojvode Mišića i Dušanove.\nSkupštinu Grada zakazao dr Živković, a predsedavaće dr Jokić!


Naslovna » BG servis » Do kraja 2014. rekonstrukcija Bulevara vojvode Stepe\nNeko drugi 3. septembar 2013. BG servis Komentari su isključeni na Do kraja 2014. rekonstrukcija Bulevara vojvode Stepe\nOn je podsetio da rekonstrukcija Vojvode Stepe u funkcionalni bulevar predstavlja jedan od najvažnijih projekata koji će tokom sledeće godine biti realizovan u Beogradu.\n– Za finansiranje ovog projekta obezbeđena su sredstva kroz povoljne kredite Evropske banke za obnovu i razvoj i Evropske investicione banke i delimično iz budžeta grada Beograda. Projekat je vredan nešto više od 22 miliona evra – rekao je Bijelić.\nOn je istakao da se za vreme izvođenja radova neće obustavljati saobraćaj u toj ulici.\n– Projektom je predviđeno da se tramvajske šine izmeste na sredinu kolovoza, da se duž celog bulevara, sa obe strane, pruža trotoar, kao i da se napravi dovoljan broj parking mesta. Takođe je predviđena zamena zastarele semaforske signalizacije i kompletne komunalne infrastrukture, što će značajno olakšati funkcionisanje saobraćaja i život građanima u ovom delu grada – naveo je gradski menadžer.\nBijelić je ukazao da pomeranje početka tenderske procedure sa avgusta na septembar, što je zbog složenosti projekta uslovljeno zahtevom evropskih banaka, neće uticati na predviđeni rok završetka radova.\n– Procedura traje malo duže od predviđenog roka, s obzirom na to da je reč o velikom projektu. Ulazimo u završni mesec kada će se otvoriti ponuda. Inače, više od 60 kvalitetnih kompanija je otkupilo dokumentaciju. Uslovi za izvođače su veoma rigorozni, jer su to uslovi evropskih banaka, dok je uslov grada Beograda da budući izvođač bude sa jakim referencama i da finansijski garantuje za kvalitet radova i predviđene rokove – zaključio je Bijelić. (Beoinfo)\nTagovibg servis bulevar vojvode stepe dub radovi vesti\nPrethodni Indexi i prijatelji: Sve ove godine, 10. oktobra\nSledeći Gocoo bubnjari: Besplatni koncert, 26. septembra


RTCG - Radio Televizija Crne Gore - Nacionalni javni servis :: Politika :: BS-u niko nije poklonio mandate\nŠAHMAN PORUČIO 30. 08. 2018. 07:16 >> 06:58 9\nBS-u niko nije poklonio mandate\nPortparol Bošnjačke stranke (BS) Sead Šahman kazao je da toj stranci niko nije poklonio mandate.\nOn je istakao da određeni stavovi i "politički nonsensi" pojedinih "nezavisnih" analitičara i predstavnika političkih partija usmjereni isključivo protiv manjinskih nacionalnih zajednica i njihovih legitimno izabranih političkih predstavnika nijesu, niti bi trebalo da budu preokupacija ozbiljne političke organizacije.\n"Autentično zastupanje interesa Bošnjaka dobili smo na poslednjim parlamentarnim izborima 2016. godine od strane naših sunarodnika. Političkim programom i pristupom ljudima zavrijedili smo mandate, koje nam niko nije poklonio. Kako kroz zakonodavnu, tako i kroz izvršnu vlast nastojimo da napravimo boljitak i za pripadnike bošnjačkog naroda i za sve druge građane Crne Gore", rekao je Šahman za Dan.\n"Neki od tih problema su odavno aktuelni, poput iseljavanja. No, s tim se bore i mnogo snažnije države i sistemi u regionu, Evropi i svijetu. Nepotrebno je takva zbivanja stavljati na teret bilo koje političke organizacije, a ponajmanje na konto Bošnjačke stranke. Način rješavanja takvog problema, kojaje svakako prisutan, treba da bude sistemski, sa angažovanošću svih organizacija i pojedinaca koji svojim djelovanjem mogu uticati na pozitivan ishod", naveo je Šahman.\nPodsjećamo, čelnik Stranke pravde i pomirenja u Crnoj Gori, Hazbija Kalač, kazao je prije dva dana da očekivanja bošnjačkog naroda nijesu bila, niti se niko normalan ne može pomiriti sa tim da se jedna partija, koja je doslovno "uzeta za ruku" od DPS-a, kojoj se dozira političko učešće shodno potrebama i procjenama koalicionog partnera, smatra predstavnikom svakog Bošnjaka u Crnoj Gori, bez obzira da li je glasao ili ne.


Cevi – Hidroponika\nObujmica 25 x 1/2″\nObujmica 25 x 1/2″ se koristi kao konekcija između PE cevi ili creva (spoljašnjeg prečnika 25mm), i elemenata u sistemima za navodnjavanje i snabdevanje vodom. Prilikom montaže obujmice i elementa koristiti teflon traku zbog boljeg zaptivanja konekcije.\nObujmica 25 x 3/4″\nObujmica 25 x 3/4″ se koristi kao konekcija između PE cevi ili creva (spoljašnjeg prečnika 25mm), i elemenata u sistemima za navodnjavanje i snabdevanje vodom. Prilikom montaže obujmice i elementa koristiti teflon traku zbog boljeg zaptivanja konekcije.\nObujmica 32 x 1/2″ se koristi kao konekcija između PE cevi ili creva (spoljašnjeg prečnika 40mm), i elemenata u sistemima za navodnjavanje i snabdevanje vodom. Prilikom montaže obujmice i elementa koristiti teflon traku zbog boljeg zaptivanja konekcije.\nObujmica 32 x 3/4″ se koristi kao konekcija između PE cevi ili creva (spoljašnjeg prečnika 40mm), i elemenata u sistemima za navodnjavanje i snabdevanje vodom. Prilikom montaže obujmice i elementa koristiti teflon traku zbog boljeg zaptivanja konekcije.\nObujmica 40 x 3/4″ se koristi kao konekcija između PE cevi ili creva (spoljašnjeg prečnika 40mm), i elemenata u sistemima za navodnjavanje i snabdevanje vodom. Prilikom montaže obujmice i elementa koristiti teflon traku zbog boljeg zaptivanja konekcije.